text:
Willemstad – E convencion di Dutch Caribbean Nature Alliance (DCNA) a cuminsa cu un workshop tocante resistencia pa cambio di clima. El a sirbi como plataforma pa e investigadonan di Koninklijk Instituut voor Taal-, Land en Volkenkunde (KILTV) y expertonan den Caribe Hulandes comparti conosemento cu otro. E partisipantenan a discuti e impacto di cambio di clima riba ecosistemanan marino den Caribe Hulandes y otro asuntonan relata na esaki.
Diferente perspectiva
E workshop aki ta parti di un proyecto piloto cu ta trata na analisa y compronde e impacto di cambio di clima riba areanan marino proteha na Indonesia y den Caribe. Pa por yega na un nivel di comprondemento mas exacto posibel, ta importante pa ricibi informacion sientifico y practico. Yvonne Kunz, e prinsipal investigado doctora di KITLV, ta splica dicon: “Comparti conosemento ta un aspecto clave den e proyecto piloto aki. Si nos kier compronde e impacto di cambio di clima riba areanan marino proteha, nos mester papia cu esnan cu berdaderamente ta experensia e impacto aki. Esaki ta nos motivacion principal pa obtene informacion for di mas tanto fuente posibel.”
Colaboracion cu DCNA
David Kloos, lider di e proyecto aki na KITLV, ta sigui amplia bisando cu “DCNA a keda envolvi den e proyecto aki for di un inicio. Nan ta un grupo di interes importante den Caribe.” E investigacion ta un analisis comparativo y ta importante pa por compara riba diferente aspecto. Kloos ta sigui splica: “Maneho versus practica ta un aspecto di comparacion importante, pero tambe e cantidad di añanan cu e areanan marino proteha ta existi. Nos a scoge pa investiga areanan proteha na Bonaire y Aruba, unda tin un diferencia di cantidad di aña di existencia.” Comparando Caribe y Indonesia, KITLV por analisa un otro tipo di diferencia tambe. E yamada pa proteha sierto areanan den Caribe ta mas ‘bottom-up’, mientras cu na Indonesia e iniciativa ta bini mas di parti di gobierno. Ademas, e contrastenan aki ta facilita analisis y comparacion di diferente punto di salida pa loke ta trata conservacion di ecosistemanan marino”.
Impacto di cambio climatologico
Algun hende ta considera cambio di clima un teoria, apesar cu region di Caribe a cuminsa sinti su efectonan caba.
Melanie Meijer zu Schlochtern di DCNA ta amplia: “Nos a observa un deterioracion di nos rifnan di coral. Esaki mayoria siudadano lo no ta consiente di dje, pero si nos rifnan sigui deteriora sin cu nos interveni, e awanan blauw y cristalino cu nos conoce awe por bira berde. Si nos corda riba e balor economico di nos rifnan di coral, nos lo compronde cu deterioracion di nos rifnan di coral tin un impacto directo riba turismo, un di e pilanan mas importante di nos economia.”
Tur hende por y mester contribui na reduci e impacto di cambio climatologico.
E proyecto piloto aki ta keda ehecuta den estrecho colaboracion cu Nederlands Instituut voor Ecologie (NIOO), Netherlands Institute for Advanced Studies (NIAS) y varios partner na Indonesia y den Caribe. Pa mas informacion tocante e proyecto piloto aki y tipnan practico por bishita pagina di Facebooc di DCNA: DutchCaribbeanNatureAlliance.


c: text/html

text:
E líder di AVP, mr. Mike Eman a manda un carta pa Secretario di Estado pa Asuntonan di Reino, Raymond Knops, haciendo un apelación urgente pa facilita Aruba cu mas vacuna.
Na prome lugar e líder di partido AVP a expresa di ta masha agradecido pa a laga Aruba participa den e strategia di vacunacion di Hulanda. Asina mes e cantidad di pashent hospitalisa pa motibo di COVID-19 y tambe e casonan di morto relata na e virus, ta subi a base diario.
Riba dje specialistanan ta indica cu e tratamentonan rutinario ta menos efectivo pa loke ta e variantenan nobo, e líder di AVP mr. Mike Eman a splica e mandatario Hulandes su preocupación y di su partido den e carta.
Tambe Eman ta mustra cu mantene un metro y mey di distancia, bisti tapaboca y haci uso di otro reglanan hygienico manera laba man regularmente y usa desinfectante, ta mustra di no ta suficiente mas pa evita olanan nobo di e virus.
Solamente un strategia pa vacuna lihe y den forma efectivo por percura pa un recuperacion robusto di nos economia, e relacionnan social y salud publico, Eman ta splica den e carta pa Knops.
Sigur den un economia habri, cu contrario na Hulanda y otro paisnan dentro di Reino, ta depende riba un solo pilar cuta turismo e ta urgente pa Aruba logra un percentahe halto di ciudadanonan vacuna mas liher posibel.
Como un isla chikito cu un comunidad chikito, un strategia di vacunacion na gran escala y den termino corto por wordo ehecuta facilmente y di e forma aki limita e cantidad di morto, contagio y e daño structural na nos economía, Eman ta accentua den su correspondencia cu Secretario di Estado pa Asuntonan di Reino, Knops.
Caida di turismo den un economia cu ta depende pa 80% di e pilar aki, ta hinca Aruba den un situacion financiero economico sumamente malo. Hopi empleado den e sector priva ta bibando pa mas di un aña caba di un entrada limita y ta depende di pakete di cuminda di Rode Kruis, ambos financia dor di Hulanda.
Nos kier salva Aruba for di e situación aki mas liher posible y esey ta únicamente posible cu vacunación di nos comunidad completo e Ex Promer Minister di Aruba, mr. Mike Eman ta accentua.
Eman ta mustra cu internacionalmente a keda demostra cu un recuperacion economico y social ta relata directamente na un strategia di vacunacion unda den un tempo cortico ta vacuna mas tanto hende posibel.
Ehempelnan exitoso ta Merca, Inglatera y Israel. Dor di e dependisacion grandi di turismo pa loke ta recuperacion economico di Aruba un maneho efectivo y accelera di vacacunacion ta di sumo importancia.
E relacion di un strategia di vacunacion diseña pa Aruba, e recuperacion di nos economia ta evidente, mr. Mike Eman ta accentua. Pa medio di e carta aki Eman ta haci un peticion riba e mandatario Hulandes Knops pa trata na move e gobierno di Aruba pa bin cu un maneho mas accelera di vacunacion cu ta basa riba recuperacion di economia y turismo di Aruba y percura pa mas hopi vacuna yega y mas lihe aki.
Asina e recuperacion ta bay mas rapido dor di cual e economia y finanzas publico di Aruba por bai na recupera. Esaki ta locual e Líder di AVP, mr. Mike Eman ta invatisa den su carta pa Knops.

robotstxt: allowed

filter: keep


text:
Como muestra di aprecio y gratitud pa e contribucion y cooperacion pa e exito di e eventonan di Comision Celebracion Dianan Nacional 2019, a organisa un encuentro cu tur boluntarionan cu ta yuda den realizacion di e eventonan cu Comision Celebracion Dianan Nacional 2019 a organisa. CCDN ta organisa e fiestanan Nacional “Dia di Betico”, “Dia di Himno y Bandera” y “Dia di Rey” y tambe ta duna sosten financiero, logistico na fiestanan cultural celebra den pueblo manera “Dera Gay”, “Sinterklaas”, “Festival di Dande y Festival Un Canto na Nos Himno y Bandera”. Pa por logra organisa e eventonan aki cu exito e comision ta ricibi cooperacion di varios persona y tambe instancia manera Departamento di Cultura, Cuerpo Policial, Departamento di Obranan Publico, Serlimar, IBIZA y ATA.
Minister Xiomara Maduro tabata presente y den su presentacion a gradici tur miembronan di CCDN, boluntarionan y instancianan pa nan bunita cooperacion pa haci e eventonan exitoso pa nos pueblo. E mandatario a haci uso di e oportunidad pa personalmente combersa, expresa su bon deseonan relaciona cu dianan di fiesta y gradici pa e cooperacion y ayudo na cada uno personalmente y como tambe esnan cu no por a asisti. E encuentro tabata masha ameno y esnan presente a aprecia e bunita gesto di Minister di Cultura y Comision Celebracion Dianan Nacional.
Comision Celebracion Dianan Nacional ta sigui cu su trabaonan y ya ta den full preparacion pa locual lo bira e prome celebracion nacional pa 2020 cual ta Dia di Betico, cual lo wordo celebra cu e Manifestacion Cultural cu lo tuma luga dia 24 di januari proximo parti anochi y e Acto Protocolar cu lo tuma luga dia 25 di januari proximo parti mainta. Tin un bunita programa pa ambos evento cual lo wordo anuncia na comienso di e aña nobo 2020. Un biaha mas danki na un y tur como tambe companianan cu a duna aporte financiero pa yuda haci e eventonan un realidad. Felis Dianan di Fiesta na un y tur y ta conta cu e mesun apoyo den 2020.


text:
Kralendijk – E enkuentronan den bario for di e Plataforma Insular pa Kontròl di Kriminalidat (Eilandelijk Platform Criminaliteitsbeheersing – EPC) tokante siguridat pa habitantenan di bario ta kanando bon. E dianan tras di lomba a tene enkuentro den e barionan Belnem, Sabadeco, Nikiboko i Tera Kòrá. Awe nochi lo tin e último enkuentro pa habitante den Sentro di Avanti na Antriol.
E Plataforma Insular pa Kontròl di Kriminalidat den koperashon ku e Sentro pa Prevenshon di Kriminalidat i Siguridat (Centrum voor Criminaliteitspreventie en Veiligheid – CCV) no ta enfoká solamente riba duna informashon tokante siguridat den nos barionan, pero tambe riba traha análisis di esaki. Na momentu di bishitá e áreanan residensial por ehèmpel a opservá kon serkania di e barionan ta ordená i si a duna atenshon spesífiko na siguridat di e kasnan. Den esaki a opservá entre otro detayenan manera lòk na bentana i porta, kaminda a resultá ku hopi biaha habitantenan ta laga bentana i porta habrí, esaki naturalmente relashoná ku kalor, pero tambe pasobra nan ta sinti nan mes sufisiente seif. Esei ta algu bunita, pero lamentablemente sifranan di polis ta indiká ku koutela ta nesesario. Banda di tep pa usa bon slòt, durante e enkuentronan a proponé tambe adaptashonnan chikitu ku ta aportá na siguridat den i rònt di bo kas pa tene entre otro ladron afó. Ehèmpel di e tipo di adaptashonnan aki ta:
– Un lus na porta
– Sera tur kos na yabi
– Pone e yabinan for di bista di otro hende
– Sòru pa bo porta- i bentananan ta bon visibel for di parti di kaya
– Sòru pa bo por mira ken ta pará dilanti porta, promé ku bo habri e porta
– Ora ku bo sali anochi, laga un lus sendé; esaki ta duna un impreshon ku bo ta na kas
– Hasi palabrashon ku bo bisiñanan pa tira bista riba bo kas durante bo ousensia.
Intenshon di e enkuentronan interaktivo den bario ta pa mehorá siguridat den nos barionan. Pa e motibu ei habitantenan di bario ta kordialmente bon biní pa awe nochi tambe asistí na e enkuentro grátis for di 19:00 te ku 21:00 ‘or na Sentro Avanti na Kaya Filomena na Antriol.
LAATSTE WIJKBIJEENKOMST OVER VEILIGHEID VOOR BUURTBEWONERS
Kralendijk – De aangekondigde wijkbijeenkomsten vanuit het Eilandelijk Platform Criminaliteitsbeheersing (EPC) over veiligheid voor buurtbewoners zijn in volle gang. Over de afgelopen dagen zijn bijeenkomsten gehouden in de wijken Belnem, Sabadeco, Nikoboko en Tera Kòrá. Vanavond zal de laatste bewonersbijeenkomst worden gehouden in Sentro di Avanti in Antriol.
Het EPC richt zich in samenwerking met het Centrum voor Criminaliteitspreventie en Veiligheid (CCV) niet alleen op het informeren over- maar ook het analyseren- van de veiligheid in de woonwijken. Bij bezoeken aan de woonwijken is bijvoorbeeld gekeken hoe de omgeving van de wijken zijn ingericht en is er specifieke aandacht besteed aan de beveiliging van de huizen. Details zoals de sloten op ramen en deuren werden hierbij onder andere bekeken waarbij het bleek dat ramen en deuren vaak open werden gelaten door bewoners, dit natuurlijk in verband met de hitte, maar ook omdat zij zich veilig genoeg voelen. Dat is een mooi gegeven, maar helaas geven de politiecijfers weer dat oplettendheid gepast is. Naast tips voor goede sloten, zijn bij de bijeenkomsten ook kleine aanpassingen voor gesteld die een bijdrage doen aan de veiligheid in en rondom je huis om onder andere inbrekers buiten de deur te houden. Voorbeelden van dit soort aanpassingen zijn:
– Een lampje bij de voordeur.
– Doe alles op slot.
– Leg sleutels buiten het zicht.
– Zorg dat deuren en ramen goed zichtbaar zijn vanaf de straatkant.
– Zorg dat u kunt zien wie voor de deur staat, voordat u open doet.
– Laat ‘s avonds binnen een lichtje branden als u weg bent; dit geeft de indruk dat u thuis bent.
– Maak afspraken met uw buren om op uw huis te passen bij afwezigheid.
De interactieve wijkbijeenkomsten zijn bedoeld om de veiligheid in de woonwijken te verbeteren. Buurtbewoners zijn daarom van harte welkom om ook vanavond de gratis en laatste bijeenkomst bij te wonen van 19:00 – 21:00 bij Sentro Avanti te Kaya Filomena in Antriol.


text:
Historia di siencia
Siencia ta un curpa di conocimento empirico, theoretico y practico tocante di e mundo natural, produci pa medio di un comunidad global di investigadonan sientifico cu ta haciendo uzo di methodonan sientifico, cual ta emfatisa e observacion, experimentacion y explicacion di fenomenonan natural real. Mirando e status dual cu siencia tini como un conocimento objetivo y como un creacion humano, bon historiografia di siencia ta haci uzo di methodonan historico tanto di historia intelectual y di historia social.
Sigiendo e origen exacto di siencia moderno ta posibel dor di e cantidad di textonan importante cu a keda tras for di e antiguedad clasico.


text:
Desaroyo Teritorial di Aruba 2019 (ROP 2019)
Riba 15 di januari 2019 a publica un concepto pa un Plan pa Desaroyo Teritorial di Aruba nobo. Te cu 15 di maart 2019 a brinda oportunidad pa entrega punto di bista (zienswijze). E concepto a wordo ahusta y contestacion riba tur punto di bista cu a entrega a keda incorpora den e Nota riba Punto di Bista (Nota Zienswijzen). Por medio di Decreto Nacional no. 1 di 17 di juli 2019 e Plan pa Desaroyo Teritorial di Aruba 2019 (ROP 2019) a keda ratifica.
Por download y tambe tuma nota di forma digital di e ROP 2019, e mapa, e Decreto Nacional no. 1 di 17 di juli 2019, e splicacion riba ROP 2019, e Nota riba Punto di Bista y un mapa di structura ecologico principal:
- ROP 2019
- Mapa ROP 2019
- Decreto Nacional no. 1 di 17 di juli 2019
- Splicacion riba ROP 2019
- Nota riba Punto di Bista
- Mapa di structura ecologico principal
Por tuma nota di ROP 2019 na oficina di Departmento di Infrastructura y Planificacion (DIP) tambe.
Siguientemente por haya informacion relaciona cu e prome ROP (bieu).
Na caminda pa un ROP cu reglamentacion
Awo cu e ROP ta stipula, LRO ta ofrece e posibilidad pa elabora e desaroyo desea den un of mas plan cu reglamentacion (voorschriften): e forma planologico ROPV. Cu esaki ta origina un plan cu ta obligatorio tanto pa gobierno como pa e ciudadano.
Un ROPV ta valido pa cinco aña y ta consisti di un descripcion di e desaroyonan mas desea, un mapa cu ta ilustra e desaroyo aki, un definicion di e reglamentacion y un mapa riba cual e reglamentacion ta indica.
E reglamentacion ta duna instruccion tocante destinacion, ordenacion, construccion y uzo di e terenonan y por contene limitacion relaciona cu construccion, otro trabaonan y edificionan.
Prome cu redacta un ROPV, ta traha un decreto di preparacion, cu ta anuncia cu aki un aña un concepto di e ROPV lo ta disponibel pa inspeccion publico. Durante e periodo di e decreto di preparacion valido por limita modificacion di e vecindario en cuestion.
Durante e proceso pa un of mas ROPV a scoge como fase intermediario pa bini prome cu un pakete di Indicacion Planologico y Urbano (PSR). Den e pakete aki ta skirbi e intencionnan di ROP a base di zonificacion, herarkia den centronan y camindanan y e otro elementonan di mapa di e plan cu ta util den trahamento di e reglamentacion.
E reglamentacion tin diferente forma:
• orma y caracteristica - p.e.densidad di construccion segun area pa plan di parcelacion;
• funcion admisibel pa zona y tipo di caminda - p.e. supermercado grandi solamente den area urbano banda di caminda grandi di conexion y caminda colectivo den bario y den centro di area residencial;
• traha maneho pa sitionan pa empresa - p.e. strip di facilidad y centro comercial banda di Ringweg 4;
• exploracion di elaboracion riba base teritorial - p.e. vision structural Noord y Sta. Cruz y Indicacion di Maneho Teritorial (RRB) pa zona di Rif;
• base di Planificacion Urbano - p.e. elaboracion di calidad caracteristica di cada 'paisahe como herencia natural'.
For di elaboracion aki di e normanan di maneho teritorial por formula huridicamente e reglamentacion di ROPV. Ora di redacta un of mas ROPV lo indica denter di e zonanan di e ROP mas area di destinacion, na unda reglanan huridico specifico ta aplicabel.
Den capitulo IV di LRO (articulo 9 te 28) e plan di desaroyo teritorial ROP ta wordo detayadamente splica cu tur su reglanan.


text: Diabierna mainta a drenta informe di un accidente cu hende herida na e birada na Rooi Bosal. Mesora a dirigi tanto polis como ambulans na e sitio. Na yegada di e patruya a bin compronde cu un Toyota Yaris blanco lo a slip, perde control y a bolter. Na yegada di e ambulans nan a atende cu e victima y a transporte pa hospital. Habitantenan den e area a comparti cu nan a pidi D.O.W. na differente instante pa pone un borchi di cu tin un birada skerpi na e caminda aki pa asina adverti chauffeurnan pa baha velocidad y bai mas poco poco.


text:
ORANJESTAD – Aruba: Hopi persona den Caya G.F. Betico Croes a yama y duna keho na e departamento di Salubridad Publico cu nan tin molester di sangura. Pa e motibo aki empleadonan di Ministerio di Salubridad Publico hunto cu esunnan di Ministerio di Asunto General a bay personalmente den caya grandi pa papia cu e organisacion di comerciantenan cu tabata preocupa cu e situacion. Di parti di Ministerio di Salud Publico a haci tur posibel pa e seccion di GKMB di Departamento di Salud Publico por a asisti e comerciantenan den Caya Betico Croes.
Dianan 11 y 12 di juli 2017 GKMB a bishita Caya Grandi y diahuebs 13 di Juli tabata e di 3 dia di control. Pe motibo di e yamadanan di keho di sangura Directie Volksgezondheid a manda departamento di Gele Koorts en Muskieten Bestrijding (GKMB) un rapport di e situacion, kende na su turno a bay haci un control den Caya Grandi pa atende cu e kehonan. E team di GKMB ta na altura di loke ta pasando y lo ta sigui tuma accion den e dianan binidero. Durante e control e team di GKMB a controla e rails di tram, e rioolnan y e fonteinnan. Aki GKMB a bin topa cu hopi criadero den e rioolnan y di biaha a cuminsa basha veneno pa asina caba cu e criaderonan. E riool y fonteinnan tin awa aden y den e awa GKMB a mira larvanan di sangura y di biaha a cuminsa trata e problema, cual ta pone cu e combatimento contra larva tin su proceso pa cana.
Directie Volksgezondheid lo sigui informa tur comerciante di cualkier trabou encuanto fumigacion di e sanguranan. DVG ta spera di por informa tur comerciante riba Caya Grandi y den cercania debidamente cu GKMB ta atendiendo cu e situacion di sangura, unda nan lo ta controlando. Ministerio di Salubridad Publico ta recorda tur hende pa yuda mantene Caya Grandi limpi y pa evita criadero di sangura. Den e proximo dianan GKMB lo ta controlando un biaha mas den Caya G.F. Betico Croes.


text:
Oranjestad-E “vision” di e gobierno aki cu mester di fia placa pa crea e impresion cu e placa aki gobierno lo ta bai inverti den diferente proyectonan cu gobierno a cuminsa of lo bay cuminsa y cu tipo di “vision” aki lo tin un crecemento economico di 3 % of mas pa anja 2015 te cu 2018 y pa asina lo crea empleo pa cu nos. Sinembargo e “vision” aki no ta cuadra cu realidad.
Pa di prome na december 2014 CBA a publica cu e crecemento economico pa cu e aña 2015 lo ta entre 1,5 % y 2,5 % basa ariba proyeccionnan y otro aspectonan economico concreto y realistico.
Na di dos luga for di e rapport di Raad van Advies fecha 23 Februari 2015 ta cuestiona Gobierno riba punto 6.4 unda Gobierno ta anuncia cu den anja 2015 lo bai cuminsa cu diferente proyecto nan cu ta wordu fianancia dor di FDA,AAA N.V.,FCCA,APA /Astec y RvA ta puntra Gobierno ta cua projecto nan y te awe no por a produci un lista di e projecto nan.
For di e rapportnan di IMF y CFT por a conclui cu e inversionnan di e delaster 5 anja nan di anja 2009 pa 2014 tabata menos cu 1% pa anja, di cual un gran parti di e placa fia aki a bay pa paga debenan coriente of consumptiegoederen. Delaster anja nan nos por a ripara cu casi ningun di e proyectonan cu gobierno a inicia no a caba na tempo, locual parcialmente lo nifica cu e inversionnan no lo bay tuma luga manera a anuncia y cu dor di esaki nos crecemento economico lo no crece manera a premira den e pronostico di mas anja( Meerjaren begroting 2015 – 2018) y cu esaki lo bay nifica cu e saldonan negativo riba e meerjaren begroting 2015–2018 lo ta mas grandi cu locual a premira .
Encuanto e vision di e gobierno cu e diferente proyectonan(Green Corridor, Hospital ,MFA) di cual grandemente lo wordo financia door di sector priva den cual sector priva na anja 2018 lo bay presenta e cuenta na pueblo cu lo tin cu bay paga entre 80y 100 miyon pa anja pa un periodo 30 añanan largo.
Hopi puntonan di salida of ehecucion di proyectonan cu a wordo menciona den e presupuesto 2015 no a wordo concretisa ainda of ni a jega Staten mes..
Aruba su crecemento economico di e delaster anjanan despues di ceramento di Valero ta basa en grande riba e pilar turistico cu tur su riesgonan pa cu e anjanan nos dilanti y ta pa pesei PDR ta boga pa diversifica nos economia cu pilarnan economico realistico y cu ta trese trabao pa nos Arubianonan aki na Aruba prome cu ta laat .


text:
ORANJESTAD (AAN): Despues cu luna di April a conoce un crecemento di turismo di 20%, ATA ta premira cu lunanan di Mei y Juni tambe lo sigui fuerte pa nos turismo.
Esaki basa riba cierto analisis, segun CEO di ATA Ronella Croes.
El a indica cu despues cu a cera cuartal 1, pa cuartal 2 ta mira un continuacion faborable pa nos recuperacion turistico.
“Nos por deduci cu nos por ta sperando entre 72 y 73% mas turista den cuartal 2 di e aña aki, compara cu cuartal 1”.
Nos ta midiendo tambe diferente desaroyo pa loke ta trata restante di aña, pa asina tira un bista tambe riba kico nos por spera pa e siguiente lunanan.
Haciendo tur e analisisnan aki, e conclusion ta cu si na e momento aki puntra ATA, nos ta den un scenario cautelozamento optimista, segun Croes, kende a sigui bisa cu nos por drenta tambe e scenario optimista y cera 2021 cu un minimo di 60% di recuperacion pa loke ta e cantidad di bishitante compara cu aña 2019, cu ta e ultimo aña normal di nos turismo.
Croes a indica tambe cu e turistanan ta gastando mas durante nan vacacion, mientras cu tur analisis ta indica cu esaki lo continua di ta un tendencia pa aña 2021.


text:
Noord: Diasabra den oranan di madruga patruya di Noord ta wordo manda na altura di lusnan di trafico na Noord pa un boksmento.
Home Uncategorized Chauffeur burachi ta pasa dal un auto den banda y despues ta...
Chauffeur burachi ta pasa dal un auto den banda y despues ta reverse bolbe dal contra e mesun auto
Na yegada nan ta bin compronde cu un Toyota Corolla maneha pa un homber cu tabata basha bou influencia no a calcula bon con pa bira y lo a tuma e bocht di pabou pa bay direccion pazuid mucho grandi y a pasa dal contra un Hyundai I10, cu tabata para den e lusnan di trafico pa bay direccion pabou. Ora e chauffeur di e Toyota Corolla lo a ripara cu elo a pasa dal contra e auto, ela reverse y a dal un biaha mas contra e Hyundai I10.
E polisnan na e sitio a ripara cu e chauffeur tabata basta bou influencia y a didici di detene pa asina e bay warda di polis pa haci un test di Alcohol.


text:
Depresiashon
Depresiashon (na hulandes: afschrijving) ta un término ku ta keda usá den kontabilidat ora ta referí na redukshon di balor di un propiedat di un kompania. Esaki ta de echo un estimashon di kuantu un propiedat a keda usá pa generá ingreso. Pa kalkulá e montante di depresiashon mester di lo siguiente: e kosto, e balor residual i e durashon di e propiedat. Tur e propiedatnan ku un kompania ta doño di dje, mester wòrdu depresiá anual. Na mundu tin diferente provishon pa kon atendé ku depresiashon. E provishonnan aki ta varia pa pais, pero tambe tin sierto stándartnan internashonal ku sierto personanan hurídiko mester tene kuenta kuné. Tin diferente manera pa kalkulá e montante anual ku mester dedusí for di e balor di kompra di e propiedat. Ta trata aki di: método di liña rekta, método di redukshon di saldo, método di e suma di dígitonan i método di uso.
Método di liña rektaEditá
Ku e método di depresiashon aki ta dedusí anual un montante igual for di e balor inisial di e propiedat. Ta yega na e montante ku mester depresiá anual dor di kita e balor residual for di e balor di kompra i despues dividí e resultado dor di e durashon.
E fórmula di kalkulo ta: ( kosto inisial - balor residual ) / durashon = gastu di depresiashon
Ehèmpel
Kompania A ta kumpra un vehíkulo pa un balor di fl. 50.000,-. E durashon ekonómiko di e vehíkulo ta 3 aña. Despues di e tres añanan aki e vehíkulo su balor residual ta fl. 5.000,-.
( 50.000 - 5.000 ) / 3 = 15.000 esaki ta lokual mester depresiá anual durante e tres añanan.
Método di redukshon di saldoEditá
Akinan ta depresiá un montante haltu den e promé añanan di uso di e propiedat i mas lat un montante mas abou. Ku otro palabra ta baha e montante di depresiashon gradualmente. Pa kalkulá esaki ta hasi uso di un porsentahe fiho. Anual ta kalkulá un porsentahe di e balor den buki di e propiedat. Ku e balor den buki kier men: e kosto inisial di e propiedat ménos e depresiashonnan akumulá.
E fórmula di kalkulo ta: balor den buki x porsentahe depresiashon = gastu di depresiashon
Ehèmpel
Kompania B a kumpra un propiedat na balor di fl. 30.000 i ta depresiá esaki degresivo ku un porsentahe di 20% anual. E tin un durashon di 3 aña.
Método di e suma di dígitonanEditá
Serka e método aki ta kalkulá e tasa di depresiashon dor di relatá e añanan restante ku e bida inisial di un propiedat. Ta hasi uso akinan di dígito.
E fórmula p'e kalkulo: añanan restante di e propiedat / suma di añanan den dígito x ( kosto inisial - balor residual )
Ehèmpel
Kompania C tin un propiedat ku kosto di kompra di fl.100.000 kual lo tin un balor residual di fl. 20.000 despues di 4 aña.
E suma di e digitonan ta pues: 4 + 3 + 2 + 1 = 10
E montante total ku mester depresia den e 4 añanan ta: kosto inisial - balor residual = 100.000 - 20.000 = 80.000
Método di usoEditá
Ku e método aki ta depresiá e propiedat a base di su uso. E tasa di depresiashon ta e uso òf e produkshon na kantidat. Ta dividí e total produkshon den e produkshon di e aña aktual i despues ta multipliká e resultado ku e montante total ku mester depresiá. E fórmula pa e kalkulo ta: produkshon aktual / total produkshon x ( kosto inisial - balor residual )
Ehèmpel
Kompania D tin un mashin ku por produsí 200.000 artíkulo durante su bida ekonómiko. A kumpra e mashin pa fl. 50.000,- i esaki tin un balor residual di fl. 10.000,- E produkshon den e promé kuater añanan ta lo siguiente:
E montante total ku mester depresiá ta: 50.000 - 10.000 = 40.000


text:
Regulashon
Bou di e tíulo “regulashon” bo ta topa tur leinan, regulashonnan, dekretonan i desishonnan importante ku ta duna forma na e polítika di kompetensia na Kòrsou. Klek den e bara di menú pa e siguiente tiponan di dokumento:
- Ordenansa Nashonal enkuanto Kompetensia;
- Dekretonan nashonal [Landsbesluiten] ku a wòrdu publiká a base di e Ordenansa Nashonal enkuanto Kompetensia;
- Otro desishonnan ku a wordu tumá dor di, entre otro, e direktiva di FTAC;
- Formularionan ku empresanan mester usa ora di suministrá sierto informashon na FTAC.


text:
Diasabra mainta durante patruya polis ta nota un auto ta pasa den verboden su dilanti y ta sigui bay manera nada un pasa drenta Johan de Wittstraat, mesora ela bay su tras y a par’e. E chauffeur no por a mustra ningun documento y e number no ta cuadra. E oficial kier a confisca e auto pero no tabata por pasobra Balashi ta yen yen. No a keda nada otro cu bisa e chauffeur bay straight su cas y no sali mas cu e auto. Ban spera cu e chauffeur cumpli of e yiu di e chauffeur kende segun e chauffeur ta doño di e auto.
1 thought on “Polis a laga chauffeur cu a pasa den verboden sigui core cu auto sin ningun papel na ordo, pasobra warda di Balashi ta yen yen atrobe!”
-
Wild West


text:
Entrevista
Biahamento sigur ta un di e puntonan di conexion entre Errol Farro y Mabel Farro-De Cuba pa nan a forma un relacion...
Jerry Hall, cu tin actualmente 65 aña, a pidi pa su divorcio di e multimiyonario di 91 aña Rupert Murdoch. El a menciona...
Hopi investigado ta kere cu webo ta fundamental pa un bida largo y saludabel. Un di e hende muhenan mas bieu di...
Naci dia 1 di october 1981, Deborah James a sali for di e veld di enseñansa pa converti den un blogger, presentadora di podcasts y activista contra...


text:
DIGICEL TA OFRESE YAMADA I SMS GRÁTIS PA UKRANIA
DIGICEL TA OFRESE YAMADA I SMS GRÁTIS PA UKRANIA
WILLEMSTAD: Digicel ta solidario ku pueblo di Ukrania i nan famia na otro partinan di mundo, esaki mes ta motibu pa kual Digicel ta ofresé yamada i SMS grátis na tur kliente den Caribe i Sentroamérika pa Ukrania, esaki ta konta pa Kòrsou tambe. E akto di solidaridat aki a keda aktivá ayera djaweps dia 3 di Mart. Roeland van der Hoeven, CEO di Digicel pa islanan ABC a bisa; “Nos sá kon importante e ta pa bo keda konektá ku famia i amigunan – aún mas den e tempu ku nos ta bibando. Nos ke enkurashá tur hende pa tuma kontakto ku nan famianan na Ukrania i laga nan sá ku nan no ta nan só i ku henter mundo ta ku nan.”


text:
Oranjestad, Aruba, 27 juli 2020: Pa medio di e comunicado aki SMAC ta confirma cu ta berdad cu NO lo bay tin Carnaval na januari/februari 2021. Mirando e situacion actual di COVID-19 y cu Carnaval ta aglomeracion di hende y teniendo na cuenta e situacion financiero actual, no ta na su lugar pa organisa Carnaval na januari/februari 2021. SMAC conhuntamente cu Gruponan Uni, Stichting Musica y Raad van Toezicht a tuma e decision aki. SMAC hunto cu Raad van Toezicht a sinta na mesa cu Minister di Finanzas, Economia y Cultura/Gobierno pa sinti kico nan posicion ta pa cu Carnaval 2021. Gobierno tampoco ta mira Carnaval factibel na januari/februari 2021 y mester tene cuenta cu hopi factor entre otro esnan ya menciona aki riba.
Na 2021 SMAC, Gruponan Uni y Stichting Musica lo organisa un asina yama “Carnival Warm Up Event” den e luna di juli. Dor di organisa algun actividad y paradanan ta yuda e gruponan di
Carnaval pa crea un fondo chikito.
SMAC hunto cu Gruponan Uni y Stichting Musica a tuma e decision pa crea un concepto nobo pa cu nos prestigioso Carnaval 2022. E tres organisacion nan aki ta deliberando con pa crea e concepto nobo pa Carnaval sin ta serca di e temporada di Pasco, Dande, Aña Nobo y celebracion di Tres Rey. Hopi biaha ya ta cuminsa cu preparacion nan pa Carnaval caba den luna di november y december. E pensamento ta bay pa hala Carnaval pa un temporada mas stabil manera juli, augustus of september. Halando Carnaval for di e temporada ariba menciona ta duna tur hende mas espacio pa celebra Stichting Maneho di Aruba su Carnaval e dianan di fiesta den tur trankilidad, nos lo no ta mara mas na e fecha di Diaranson di Shinishi y ta duna mas tempo pa prepara pa nos Carnaval.
Di e manera aki pues Carnaval lo conoce un etapa nobo y un temporada nobo. Por menciona tambe cu un di e beneficionan di organisa Carnaval na juli, augustus of september lo ta cu esaki ta cay p’afo di nos temporada di “high season turistico”, dunando e temporada nobo aki un boost positivo pa nos economia, cual nos isla mester mas di dje na e momento aki.
SMAC, Gruponan Uni y Stichting Musica ta invita pueblo di Aruba pa participa den e decision aki dor di manda bo idea nan pa nos via mail na: infosmacaruba@gmail.com
. Asina cu nos tin mas
informacion relaciona cu e temporada nobo di Carnaval na aña 2022, nos lo trece tur informacion pa tur esnan pendiente di nos Dushi Carnaval.
Terminando cu un saludo carnavalesco mi ta keda sin mas,
Jason Brown
President SMAC


text:
Sindicato di SIMAR tabata presente den Enfoke pa asina reacciona riba e palabranan bunita di prome minister durante rueda di prensa. Pero a recorda e mandatario riba e carta di december cu nan a haya riba loke Secretario di Estado anterior a indica. Tambe a recorda pueblo pa uni na nan Marcha di Silencio y esunnan cu mester transporte, tin un bus disponibel.
Presidente di SIMAR, Josephine Albertus, a expresa cu pueblo y veld di enseñansa ta cansa di palabra bunita. Ayera durante e rueda di prensa di prome minister, un biaha mas el a papia masha bunita cu semper ta nan intencion, nan lo sigui entrega, clase trahado tin di haya nan placa bek, nan no tin problema pa sigui entrega pa yuda pais.
Albertus tabata kier a recorda e mandatario cu aña pasa na december e sindicatonan a haya un carta di minister. Den e carta aki Secretario di Estado Knops a bisa minister “herhaalt u ook het verzoek van Aruba aan het Rijks Ministerraad om in te stemen met het gedeeltelijk afbouwen van de korting op de arbeidsvoorwaarde van 12,5% voor alle medewerkers en 25% voor de Staten en ministers.”
Minister no solamente no kier a duna nan fondo bek, pero tambe tabata bezig pa nan mes. Di tende e mandatario bin cu e palabranan bunita di no ta worry pa nan mes, pero cu e ambtenaarnan, e sindicato ta haya cu e ta un lastima di ta bisa palabra bunita pero den practica e no ta asina.


text:
Kralendijk, - Awe den un reunion no-programá Kolegio Ehekutivo a para ámpliamente ketu serka e impakto sosial ekonómiko di e medidanan ku nan a tuma pa prevení ku e vírùs di corona ta alkansá Boneiru i kon por mitigá e impakto ei ku medidanan dirigí.
Naturalmente protekshon di salú públiko ta prioridat di Kolegio Ehekutivo i pa e motibu aki a aktivá e Tim di Maneho Insular ku a base di konsehonan di ekspertonan médiko kontínuamente ta konsiderá si medidanan adishonal ta nesesario. Paralelo na esei, asina Kolegio Ehekutivo a disidí riba proposishon di diputado Elvis Tjin Asjoe, a forma un ‘taskforce’ ku ta konsentrá su mes riba e efektonan pa empresanan i pa empleo.
E intenshon ta pa mas tantu posibel evitá ku empresarionan i personanan ku ta traha riba nan mes ta bai fayit i ku trahadónan ta pèrdè nan trabou pa motibu di pèrdida di benta ku nan ta sufri den e temporada binidero komo konsekuensia ku turistanan no ta bini mas. For di djabièrnè último tabatin un promé reunion ku Kolegio Ehekutivo a inisiá ku ‘stakeholder’-nan (entre otro BONHATA, BHG, BBE, Kámara di Komèrsio, TCB, bankonan i Qredits) pa hasi e konsekuensianan ku por ferwagt visibel i papia tokante kua medida ta nesesario riba término korto i largu.
Komo kontinuashon riba esei den wikènt e entidatnan públiko Boneiru, Sint Eustatius i Saba konhuntamente a manda un karta pa e ministernan Wiebes di Asuntunan Ekonómiko i Klima, Koolmees di Asuntunan Sosial i Empleo i Knops di Asuntunan Interno i Relashonnan den Reino, den kua ku énfasis nan a urgi pa deklará e medidanan èkstra di sosten ku gabinete a anunsiá, aplikabel tambe pa Hulanda Karibense. Ta trata di entre otro un areglo pa ménos ora di trabou, kompensashon pa personanan ku ta traha riba nan mes i para bòrg pa fiansa pa Empresa Mediano i Chikitu. Tambe a supliká gabinete pa bini ku un fondo di emergensia pa islanan BES i wak e posibilidatnan pa suavisá obligashonnan di impuesto (temporalmente). Riba nivel atministrativo ya kaba tabatin konsulta tokante esaki ku e ministerionan konserní.
E ‘taskforce’ ku Kolegio Ehekutivo a instituí awe den palabrashon ku e ‘stakholder’-nan menshoná lo inventarisá kua ta e medidanan ku por tuma lokalmente i mas pronto posibel duna konseho tokante esei na Kolegio Ehekutivo. Ta pensa riba realokashon di reservanan ku ta liber pa gasta, duna prioridat na ehekushon di proyektonan (infrastruktural) i bini ku un periodo di suspenshon di pago di fiansa. Kolegio Ehekutivo a pidi e ‘taskforce’ tambe pa bini ku proposishonnan kon por aselerá rekuperashon ekonómiko despues ku una bes a superá e pandemia.


text:
This post is also available in: English, Spanish
acidity develops di un o mas di e following:
- dehydration í eating e robes kuminda pa bo metabolic taip
- infections den bo bòdi – including toxic material di e colon
- un bòdi karga di pisá metals
- e presensia di insecticides, pesticides í fungicides den abo bòdi ;
mas than 300,000 petroleo chemicals den e environment ta desbentahoso na bo salú * emotional attributes di e persona * e effects di e biba í working environment den e individual den otro palabranan, bo bòdi por bira persistently irritated, o inflamed, pa un variety di reasons


text:
Partido MEP a tuma nota di e ultimo carta di CAFT caminda e comision di supervision ta rechasa e reaccion di gobierno pa loke ta e presupuesto 2022 di pais Aruba. CAFT ta di opinion cu den e reaccion ultimo cu gobierno a manda pa nan, gobierno a cumpli cu solamente 1 recomendacion y cu no a duna suficiente atencion na e otro 12 recomendacionnan.
Un di e recomendacionnan cu constantemente ta bin padilanti di parti di CAFT ta e limitacion di e gastonan di personal na 2022 te na un maximo di 417 miyon florin. Esaki ta un topico cu semper ta bin den discusion y cu a haya su origen for di tempo cu lider di AVP Mike Eman na oktober 2006 a declara cu e aparato gubernamental tin 1500 ambtenaar di mas y ademas un areglo di pensioen inpagabel.
Pero kico nos por a mira ora cu AVP a asumi poder na 2009? Gabinete Mike Eman na 2009 a haya e gastonan di salario y contribucion di gobierno na 425.4 miyon florin y na final di nan gobernacion na 2017, nan a aumenta esaki te na 476.1 miyon florin, pues un crecemento di gastonan di salario y contribucion di gobierno cu 12% den apenas 8 aña.
Awor e pregunta ta pakico na 2006 Mike Eman a fomenta e mentira cu gobierno tin 1500 ambtenaar di mas, siendo cu ta su gobierno mes a aumenta e gasto di salario cu 12%? Esaki no ta un contradictio in terminis? Pakico awo na 2022 su persona – ayuda pa CAFT – ta insisti pa manda ambtenaarnan cas y asina kita pan for di boca di e yiunan inocente?
Pa loke ta e areglo di pensioen di ambtenaarnan, Gabinete Mike Eman si a cumpli cabalmente cu nan promesa, esta nan a hisa e edad di pensioen te 65 aña, a introduci Middelloonregeling, a aumenta Franchise di Af. 14059 fl. te Af. 17616, a reduci e Duurtetoeslag di 36.1% te 17.7%, e porcentahe di acumulacion di pensioen a baha di 2.15% te 1.75% y a elimina Bashi Premie y Gelijk Bedrag di e pensionadonan despues di 2015.
Cu awe Mike Eman ta hunga politica barata y ta insisti pa e gobierno actual sigui baha e gastonan di salario y contribucion di gobierno, lo ta bon pa e mustra na unda y con mester manda e 1500 ambtenaarnan cas manera cu el a priminti na 2006.


text: KRALENDIJK – Grupo di Orashon Spiritu Santu a kumpli 44 aña di eksistensia. Relashoná ku esaki, mayoria di miembro di e grupo a selebrá un dia di goso na Zòzò Ranch. E grupo di orashon ta bou di guia di Anne Marie Pietersz, kende Sur Virginia e persona ku a funda e grupo di orashon a pasa timon pa Pietersz kontinuá na kabes di e grupo, ya pa hopi aña pasa. Pa korona obra di e selebrashon sùr Virginia tabata presente durante nan selebrashon djasabra último. Sur ta bon konosí na Boneiru i e grupo di orashon ku el a fundá na 1976, ta e grupo di orashon di mas tantu aña na Boneiru. E miembronan di grupo tabata hopi kontentu ku sùr Virginia i algun sur mas a selebrá e dia huntu ku nan. Durante e mèrdia na Zòzoò Ranch nan a hasi un orashon, despues kanta kantika di alabansa i a saboriá un tremendo plato di kuminda, sinta bou di palu i den sombra di dak.


text:
Atenshon pa Banco di Caribe den medionan di komunikashon
Willemstad/Philipsburg – En bista di informashon resien ku a sali den medionan di
komunikashon, Centrale Bank van Curaçao en Sint Maarten (CBCS) ta informá lo siguiente.
Dia 4 di yüli 2018, Korte di Promé Instansia na Kòrsou a dekretá un areglo di emergensia relashoná
ku, entre otro, ENNIA Caribe Leven NV i ENNIA Caribe Holding NV (ENNIA). Meta di e
areglo di emergensia ta di yega na un restrukturashon di ENNIA pa asina restablesé su nivel di
solvensia na interes di, entre otro, ENNIA su doñonan di pólisa.
Den kuadro di e restrukturashon di ENNIA, ta studiando tur opshon ku por aportá na un
restrukturashon eksitoso. Benta di aktivo di ENNIA, inkluso ENNIA su akshonnan den Banco
di Caribe (BdC), tambe ta un opshon ku ta siendo evaluá. BdC no ta kai bou di e areglo di
emergensia i, manera a ser informá anteriormente, den kaso di BdC no tabatin ningun motibu pa
apliká un medida asina tampoko. BdC ta un aktivo ku ta hasi un kontribushon positivo na e
grupo Ennia. Un posibel benta di BdC lo generá ganashi ku lo ta na benefisio di e
restrukturashon.
Den e restrukturashon, CBCS lo traha semper na interes di ENNIA su doñonan di pólisa i
tambe di BdC su depositantenan.
Willemstad, 7 di yüni 2021
CENTRALE BANK VAN CURAÇAO EN SINT MAARTEN


text:
PAPIAMENTO - PAPIAMENTS
"BIEU TA CAMINDA! NIUN HENDE TA MUCHO BIEU PA SIÑA"
CAS DI PAPIAMENTO ta un instituto educativo cu tin como meta principal desaroyo di nos idioma nativo y oficial Papiamento tanto cerca e Arubianonan mes, como cerca e personanan cu ta bin establece nan mes pa un tempo of permanentemente na nos pais. Dominio di Papiamento ta yuda sigur pa por integra den nos comunidad y pa por funciona optimalmente den nos pais.
CAS DI PAPIAMENTO ta ofrece:
Curso di Papiamento pa hende local pa hisa e nivel di dominio di nan idioma materno na un nivel academico pa por funciona optimalmente den nan profesion. Curso di Hulandes na hende cu ta papia Papiamento, Spaño of Ingles, sea pa siña e idioma of pa hisa nivel di dominio di Hulandes. Curso di e otro dos idiomanan mas papia aki na Aruba, esta Ingles y Spaño. Tur e cursonan ta wordo duna segun e nivelnan stipula pa Europese Referentie Kader (ERK).
CAS DI PAPIAMENTO ta duna sosten tanto na alumno di scol basico como di scol di enseñansa avansa den forma di bijles, preparacion pa landsexamen of otro examen, guia den trahamento di proyecto, presentacion etc.
CAS DI PAPIAMENTO Ta prepara tanto hende di habla Spaño como di habla Ingles pa prueba di naturalisacion.
CAS DI PAPIAMENTO ta ofrece servicio di adaptacion y traduccion di texto.
Nos ta semper na bo ordo!
Guinea-Bissau is a Portuguese Creole language. Papiamento is also a creole language.
You can find a lot of similarities in grammar and also vocabulary of these two languages.
You can find a lot of similarities in grammar and also vocabulary of these two languages.


text:
Local News/Announcements
June 30, 2016
Aruparking yegando mas cerca di usuarionan. Ta busca e mihor posibilidadnan pa eleva e calidad di servicio na cliente.
Mirando e reaccion sumamente positivo cu Aruparking a ricibi pa loke ta introduccion di nos app iParkMe entrante 8 di juli proximo, lo trece mas informacion riba e aplicacion aki pa smartphones. For di basta luna caba Aruparking tabata mirando e diferente opcionnan cu tin riba mercado mundial pa loke ta aplicacionnan di parkeo riba celular. Despues di un analisis extensivo a tuma e decision cu lo bay cu e aplicacion di iParkMe y e app lo ta den operacion cuminsando 8 di juli 2016, brindando asina mas opcion di servicio na nos clientenan, facilitando di e forma aki e […]
June 22, 2016
Diaranson mainta Aruparking conhuntamente cu ATA a cuminsa entrega hangers pa spiel dilanti di autonan di huur y desktops informativo cu tur informacion relavante tocante parkeo paga na Aruba. Mirando cu Aruba ta conta cu miles di bishitante y hopi di nan ta repeat visitors, ATA conhuntamente cu Aruparking a mira e necesidad pa busca e manera mas adecuado pa ofrece informacion na turistanan tocante parkeo paga, den e caso aki, den centro di ciudad. E hangers y e desktopnan a wordo traha cu tur e datonan necesario relaciona cu e cambio aki y ta bin tanto na Ingles como […]
June 9, 2016
Probecha di e campaña special pa Dia di Tata y shop trankilamente den nos centro di ciudad buscando e miho regalo pa papa! Paga 2 Florin y parkeer 3 ora!
June 2, 2016
Entrante 1 di juli Aruparking ta cuminsa cu parkeo social. For di e dia aki tur esnan cu ta traha den caya y tin un werkparkeervergunning cu Aruparking lo bay conoce un tarifa mensual nobo dependiendo di nan salario. Sr. Teo Croes, a indica cu riba peticion di Minister Otmar Oduber y Promer Minister Mike Eman, como tambe FTA y siguiendo e resultadonan di e encuesta haci pa Aruparking, a tuma e decision cu lo adapta e tarifanan mensual di parkeo. Esakinan ta bira como lo siguiente: Esnan cu tin un salario te cu Afl. 1,700 pa luna lo paga […]


text:
The content originally appeared on: Diario
Hues a propone pa trata casonan separa te cu December 2022
*Na Januari 2023 lo por spera sentencia
ORANJESTAD (AAN): Tanto abogadonan como Fiscal no ta di acuerdo cu e fechanan cu e Hues di Hulanda a propone pa trata e caso penal Avestruz. Hues diamars a propone pa cuminsa trata e caso dia 5 September 2022. E Hues a propone pa trata casonan separa te cu December 2022. Na Januari 2023 lo por spera sentencia.
FISCAL TA CONTRA
Ayera mainta Fiscal a bisa cu segun proposicion di cu lo dura 5 luna pa tratamento. Fiscal a bisa cu Ministerio Publico no ta diacuerdo esaki. E Fiscal a bisa cu e kier pa tratamento di e caso dura menos. El a bisa cu pa bay dura asina hopi lo pone hopi presion riba Ministerio Publico. El a bisa tambe cu un di e Fiscalnan na November 2022 lo bay bek Hulanda. Ta dos Fiscal ta atendiendo e caso Avestruz. Fiscal a bisa Hues cu e ta kere cu por haci e tratamento di e caso durante 3 siman. El a bisa cu e lo bay duna na final di e tratamento un rekisitorio so pa tur sospechoso.
ABOGADO TA CONTRA
Mr. Carlo a bisa Hues cu durante su trayectoria den abogacia, el a ripara cu mas y mas ta duna Ministrio Publico mas derecho compara cu abogadonan. El a reclama cu Ministerio Publico tabata sa di antemano cu tratamento di e caso lo ta 5 September 2022. Ta 14 Juni 2022 a haya sa esaki. Hues a hala atencion mr. Carlo cu no ta berdad. E no a bisa Ministerio Publico nada y pa no bin cu insinuacionnan. El a bisa mr. Carlo pa no sigui papia riba e parti ey. Mr. Carlo a remarca cu awor Hues kier par’e di defende su clientenan. Esey no por. Mr. Carlo a mustra cu su cliente Harms no tin nada di haci cu Susebeek. E ta haya cu por trata e caso di Harms separa.
E abogado a bisa cu e no ta di acuerdo cu e planning. El a remarca cu 5 dia despues cu Hues Comisario a caba di scucha e ultimo testigo, Hues kier cuminsa tratamento di e caso. E ta haya cu mester duna tempo pa por prepara pa e caso.
Mr. Illes a bisa Hues den caso contra Sevinger y Susebeek no tin nada contra e planning di tratamento. E ta contra cu 5 dia promer despues di a scucha e ultimo testigo, ta cuminsa cu e caso. El a pidi Hues pa schuif Sevinger y Sussebeek pa mas laat.
Mr. Oomen a remarca cu abogadonan ta haya mucho poco tempo pa prepara e caso. El a bisa cu abogadonan tin otro trabaonan tambe ta haci y no solamente caso penal. Ta un cantidad grandi di documentonan tin den e caso aki y ta imposibel pa repasa tur esakinan pa e caso. El a cuestiona cu atrobe Fiscal ta rechaza pa scucha tres testigo den e caso contra su clientenan Nuñez y Werleman cu ta representa cierto compania. E ta persisti pa scucha nan. Mr. Oomen tambe ta pidi pa schuif e tratamento di e caso pa October 2022 pa asina tin chens di prepara pa e caso despues di scuchamento di testigonan.
Mr. Canwood a bisa cu el a keda sorprendi di scucha cu 5 dia despues di a scucha e testigonan, ta planea pa cuminsa cu tratamento di e caso. E ta haya cu 5 dia pa prepara pa e caso ta mucho poco. El a remarca cu Fiscal lo por tin pura cu e caso pero esey no por. El a remarca tambe cu e hecho cu un Fiscal lo bay na November 2022, no ta motibo. Lo por busca un otro Fiscal. E ta haya cu mihor hala e caso pa October 2022.
Mr. Arendsz Marchena a mustra cu ta masha poco ta pasa cu Fiscal di Ministerio Publico y abogadonan ta para hunto riba e punto cu e plan pa tratamento di e caso no por.
Mr. de Hoogd a uni cu e abogadonan pa cambia e proposicion di Hues. Hues a bisa cu e ta bay evalua y lo duna su opinion. El a bisa tambe cu e no por bay complace tur hende.


text:
Durante temporada di fin di aña comunidad di Aruba por a tuma nota di un articulo di un matutino unda cu director di Dr. Horacio Oduber Hospital, Jacob Vroegop, a comenta cu e vacuna contra COVID-19 no ta duna e resultado desea. Minister di Salud Publico y Turismo, Sr. Dangui Oduber durante e reuda di prensa di ayera a reacciona tambe riba e tema aki y a indica cu den su parecer e expression di e director di hospital “no ta corecto”.
“Mi ta kere esaki no ta corecto. E no ta na su luga cu un director di hospital ta expresa su mes di e forma aki contradiciendo su propio datonan, su propio estadisticanan cu e ta comparti cu Ministerio di Salud”, Minister Oduber a indica.
Minister a sigui bisa cu ta incomprendibel pa su persona como un director di hospital ta bisa cu e vacuna no ta duna resultado si na momento cu hospital tabata experenciando su maximo cantidad di admission na momento cu tabatin 116 persona interna na hospital, 82% di e 116 di e pashentnan no tabata vacuna.
“Aki ta un prueba con e vacuna a yuda nos pa preveni cu hendenan a bira mas malo of te hasta fayece. Na e momentonan ey no tabatin capacidad mas di cama na hospital. Nos mester a manda 35 pashent Colombia pasobra simplemente no tabatin capacidad y ta e vacuna a yuda nos surpasa e momentonan dificil.
Minister ta señala cu e ta lamenta e expression aki y el a menciona cu e la expresa esaki tambe na director di hospital. El a enfatisa cu tur hende tin derecho di expresa nan pensamentonan, sea ta personal of sea ta di nan experiencia, pero den e caso aki, el a sigui bisa,ta imporatnte pa expresa cualkier opinion cu e berdad y papiando e berdad y no e mita berdad pasobra ta e mesun director aki ta comparti e cifranan cu Ministerio di Salud.
Den e cifranan bo ta mira claramente cu e gran mayoria di pashentnan cu ta wordo interna na hospital no tabata vacuna. Con abo como director kier bin bisa den un entrevista cu bo a duna na un matutino cu e vacuna no a duna resultado. Basa ariba e cifrna na cu e mes ta duna nos a comproba cu e vacuna a yuda. Sea e ta lubida cu e mes ta comparti e cifranan aki cu Ministerio of e mes kier a crea un sensacion innecesario pa crea duda den nos programa di vacunacion”, e mandatario a indica.
Oduber a continua y a señala cu diamars anochi e la ricibi un carta di e ‘Outbreak Management Team’ (OMT) cu ta consisti di diferente expertonan, diferente mediconan den diferente expertisioy ta e grupo cu ta conseha e gele cluster kico ta e medidanan cu mester wordo tuma saliendo for di e punto di bista medico y nan ta conseha Gobierno ariba e campaña di vacunacion.
Segun ela indica, tur e expertonan aki, tur e mediconan aki a firma e carta caminda nan ta condena e expresionnan haci door di e director di hospital y nan ta contradeci su ponencia y na mes un momento nan ta recomenda, conseha y stimuli henter e comunidad di Aruba pa bay tuma nan ‘booster shot’.
Na momento cu full bo staff di hospital ta traha un carta cu ta contradeci bo ponencia obviamente e director di hospital mester reconoce cu el a comete un error di expresa su mes di e forma aki y e mester coregi su expresionnan cu a crea un comoshon innecesario pasobra simplemente e cifranan cu nos ta dispone di dje cu e mes ta comparti ta demostra lo contrario”, Minister a agrega.
Pa algun dia no a tende nignun otro declcaracion of reaccion di parti di e director di hospital. Un miembro di prensa a puntra Minster Oduber si su persona a papia caba cu Sr. Vroegop y segun Minister a informa, e director no tabata na Aruba y na mesun momento cu e conferencia di prensa tabata tumando luga, Sr. Vroegop tabata reuniendo cu Ministerio di Salud Publico y tambe diferente colega di OMT. Aunke Minister Oduber mes no por tabata presente na e reunion, el a comenta cu segun locula Vroegop a bisa, ta cu e no a bias esey.
Un otro miembro di prensa a puntra tambe ki efecto e desaroyo aki por tin pa e director di hospital y si e carta di OMT ta significa algo. Den su respuesta Minister Oduber a indica cu e no ta kere ta metemento di OMT den esaki. El a sigui splica cu desde cu e crisis a cuminsa OMT ta e ekipo cu ta duna conseho riba medidanan y duna conseho riba vacuna y na momento cu e director a duna e delaracion , e no a tene consideracion cu e conseho of e punto di bista cu OMT tin riba e vacuna.
“El a bay di forma personal duna un entrevista sin cu e la considera OMT pasobra e tambe ta forma parti di OMT.
Pa loke ta trata e desaroyo di e situacion, Minister a indica cu nan lo tin cu mira e siguiente dianan con nan ta bay atende cu e caso. El a enfatisa tambe cu no ta cuestion cu pasobra e la expresa su mes automaticamente lo tin consecuencia pe. “Mi ta kere nos ta biba den un pais liber tur hende tin derecho di expresa nan opinion pero expresabo opinion cu e hechonan si, cu e informacion corecto, no malinformando creando un sensacion incorecto y creando e impression comosifuera cu e vacuna no lo a duna resultado.


text:
The content originally appeared on: Diario
ORANJESTAD (AAN): Den e ultimo simannan, segun Marco Berlis di MEP, el a cuminsa confronta y vocifera varios caso di abuso laboral publicamente,
mi a haya masha hopi hende ta acercami pa ayudo, conseho y solucion pa nan caso particular.
Cada caso ta diferente y mi mester bisa cu tur ta contene un of otro forma di abuso laboral. E problema ta cu aunke nos ta biba den aña 2022, un era moderno y cu hopi ley cu ta protege trahadornan aki na Aruba, ainda tin hopi empresanan cu kier impone sclavitud y abuso moderno riba nan trahadornan.
Tur esaki ta sucede mientras e negoshi ta sigui prospera pero e derechonan y salario di e trahador ta worde trapa of cambia di un forma inhusto y ilegal.
Ora cu e casonan aki a yega cerca mi, inmediatamente mi ta inclui nos hurista di fraccion pa por asisti e diferente casonan cu a presenta. Esaki ta necesario pa por guia e caso segun ley y asina e victimanan por worde asesora corectamente. No tin mester pa paga pa e ayudo huridico aki pasobra como Parlamentario mi ta un representante di pueblo. Esaki kiermen cu mi lo lucha y para cu pueblo den e tipo di abusonan ilegal aki, cu lamentablemente ta sucede basta frecuentemente alrededor di nos isla. Tin biaha e problema ta proveni di doñonan pa managers abusivo cu ta malusa nan autoridad y poder riba nan trahadornan.
Hopi biaha nan ta manipula den nan salario, ta maltrata e trahador, ta pone hende traha overtime sin pago, ta kita dia liber y no ta paga overtime y mucho mas. Si abo ta pasando un caso di abuso laboral y ta sinti cu bo mester di ayudo pero no sa kico pa haci, skirbimi of yamami libremente pa un cita y asina hunto nos lo traha riba un solucion pa esaki. Bo por conta cu mi!
E ta indica cu publico por yame na 528-4639, of tambe via su email:
This email address is being protected from spambots. You need JavaScript enabled to view it.


text:
Aruba
Update di Baby Noah: Conscientisacion y prevencion ta elemento crucial pa tur hende
Durante un conferencia di prensa, mama di baby Noah, Noemi Maduro a comparti cu Aruba, Bonairo ,Corsou, Hulanda y mundo henter, e proceso cu a tuma luga cu e morto di su angelito Noah cu a bay cas celestial. Tabata un momento hopi doloroso na unda e mama a comparti cada momento di cada proceso di e perdida di baby Noah.
El a conta ful e proceso di 2 mita dia cu baby Noah a bay e creche detayadamente, specifica y documenta Noemi Maduro a comparti cu desde cu baby Noah a yega creche 7:15 am, te 8:00 am pasa, a keda sinta den un “baby carrier” . Noah a ser saca di e “baby carrier” y poni den e box y e trahado pedagogico a bira bay atende otro baby. Baby kamer semper mester ta bou supervision. E accion di a saca e baby pone den otro ambiente cu ta e box, mester a mira ki e reacion y accion ta y keda na tur momento den e baby kamer.
Cada parti doloroso cu mama a discribi, mama a sinta cu diferente dokter na mesa y a ser informa lo siguiente, NO ta existi carrier, bonser, wieg, stoel di hala patras pa un baby di 127 dia cu su wervel kolom no ta ni forma ainda. NO mag di sali di babykamer, babykamer ta keda na tur momento bou di supervision. Un baby ta ser poni boca bou “met bij zijn van een ander”, cu presencia di un hende cu e baby, pa training di e garganta pa versterking y despues ta ser poni na e unico forma cu ta pone un baby di 127 dia di banda, batiendo suave riba su lomba.
Number di emergencia 911 ta ser yama prome na momento di cualkier situacion despues mama, den e caso aki ambulance tabata 2 minute leu di e creche. E mama a sigui bisa cu a pone baby Noah boca bou y a comparti cu e mes como trahado social, e sa cu e tey pa yuda, pero den e caso di baby Noah, no a yama 911. Esaki mirando cu e mes, personalmente a haya yamada e dia ey pa 8:33 am. Ambulance ta keda 2 minuut leu for di e creche, pues ambulance por a yega basta lihe. E mama a sigui conta cu su persona a yama number 100 y a ser confirma despues cu ta polis Wouters, kende na su turno a yama 911 y pa 8:37 am e “first responder” a sali y a yega 8:39 am na e creche.
Hefe di ambulance Liberato Hoek a conta e proceso di nan di ambulance con e melding a drenta y con e proceso a bay pa cu baby Noah. Pediatra Eric Arends a conta resultado di autopsia cu ta bisa cu cada organo di baby Noah ta “zonder afwijking” y cu baby Noah ta un “gezonde zuigeling” di 4 luna y 7 dia. Noemy Maduro, e mama di baby Noah, a expresa riba e importancia di traha hunto, cu un solo meta: concientisacion y prevencion. “No por tin isla isla band’i otro cu e mesun meta, djies imagina of pensa cu diahuebs dia 24 di maart, bo yui a bay. Bo no kier tin isla, toch bo kier cooperacion y colaboracion pasobra hunto so nos por y realmente ta tuma un comunidad pa lanta un mucha.” Finalisando, Maduro a informa cu e ta trahando riba e meta aki y denter di poco, e prome campaña ta sali di concientisacion y prevencion ” HUNTO NOS POR” y cu un dia HUMANIDAD POR PREVALECE.


text:
Mi ta kasá ku un Ulandes Oropeo I nan a deportá mi, ki derechi mi tin?
Nos lei “Landsverordening Toelating en Uitzetting (LTU)”, ta regla kon un persona por keda legal na Korsou i si un persona keda... Read More
Ontkenning Vaderschap. (Door huwelijk ontstaan)
RECHTSVRAAG Hoe kan het kind de naam krijgen van de biologische vader in plaats van de naam van de echtgenoot van de... Read More
Mi tin un yu ku mi partner anto mi partner ta kasá ahinda, kiko mi por hasi pa mi yu haña mi fam?
Lagami kuminsá na deseá kada un di bosnan un felís fin di siman. Awe un tema delikado ku ta bati na... Read More
Mi tata ta Ulandes. Ta posibel ku mi por pèrde mi nashonalidat Ulandes?
E derecho riba Nashonalidat Ulandes ta regla den “Rijkswet Nederlanderschap (RWN)”, e lei aki ta stipula, ku un Ulandes ku ta yu... Read More


text:
GOBIÈRNU A APROBÁ PROPOSISHON DI RDK PA UN ‘PREFERRED BIDDER’
MINISTERIO KONSERNÍ ASUNTUNAN GENERAL I PROMÉ MINISTER
PUBLIKÁ RIBA 01 YÜNI 2022
Willemstad – Konseho di Minister di Kòrsou a aprobá di forma integral e proposishon di direktor di Refineria di Kòrsou (RDK) pa un ‘preferred bidder’ pa drenta e proseso di negosiashon pa manehá Kòrsou su refineria.
Importante pa Konseho di Minister ta pa e proseso statutario ku ta sigui awor kana según prosedura. Esaki ta enserá ku lo tin un reunion di akshonista di RDK pa informá tantu Hunta di komisario, komo direktor di RDK di e posishon di Akshonista di RDK.
Gobièrnu di Korsou ta spera ku tur partido envolvi den e trajekto aki por traha huntu, basá riba e desishon aki, pa yega mas pronto posibel na un operador nobo, pa nos refineria por habri pa produsí kuponan di trabou pa nos pueblo.


text: Prome dia, manera custumber, ta cuminsa cu reunion di Tripartite entre e islanan. Esaki pa caba di fiha e posicion di e islanan riba topiconan di discusion riba agenda cu ta bay tuma lugar durante e reunion di IPKO. Despues cu e diferente presidentenan di cada respectivo Parlamentonan a hiba palabra brevemente, e prome topico riba agenda tawata “Geschillenregeling”. E intencion di e discusion aki ta, apesar cu cada isla por hiba un postura y tin su propio cuadro como iniciativa di ley riba con pa resolve disputanan entre paisnan den Reino, pa yega na un solo producto di ley cu por wordo presenta atrobe na Hulanda como proposicion. Geschillenregeling ta un ley cu a wordo trata caba den pasado na Hulanda unda Aruba, conhunto cu Corsow y St Maarten, a dedica hopi esfuerso y tempo pa trece e importancia y e origen di e necesidad di e ley aki na miembronan di tweedekamer na Hulanda. Esaki a sosode como un “lobby missie” mirando cu hopi biaha e miembronan aki no conoce e historia, e motibo real y e necesidad pa soluciona esaki pa tur islanan den Reino Hulandes cu ta keda referi na un “democratisch deficiet”. Siguientemente discusionnan a sigui riba e ley concepto di COHO (Caribisch Orgaan voor hervorming en ontwikkeling) entre e islanan mirando cu e ley na nivel di Reino aki ta regarda tur e tres islanan. Aki a purba fiha un posicion si tur tres isla ta of no ta di acuerdo cu ley actual y su contenido manera cu e ta. Despues a purba yega na puntonan cu cada isla ta wak como aspectonan di articulonan den ley cu lo desea di wak cambio. Asina ta purba e ora di inventarisa puntonan comun pa duna direccion na discusionnan momento cu reunion sigui conhunto cu Hulanda na mesa. Aruba a entrega alabes e peticion pa e ley na nivel di Reino cu ta regarda supervision financiero pa Aruba tambe wordo trata pa asina representantenan di Aruba por hiba discusion y duna eventualmente informacion y opinionnan na e delegacion Hulandes cu ta presente na e reunion di IPKO. Aruba te ainda tin un supervision financiero a base di Landsverordening conhunto cu protocol entre gobierno y Hulanda. Pues introduccion of no di e ley y su contenido na nivel di Reino pa cu supervision financiero ta trece un dinamica pa Parlamento mirando su tarea y obligacionnan constitucional.


text:
ECO Destination Management Aruba & Corsou cu esaki ta anuncia cu e compania lo ta ofreciendo un beca pa bishita...Read more
Un biaha mas Aruba Bank a bati tur record cu su Car Sale Event di mas grandi di Aruba. E...Read more
Diahuebs pasa durante continuacion di e reunion di Parlamento pa loke ta trata cambionan den e Codigo Civil (BW), Minister...Read more
E relacion entre Minister di Turismo, Otmar Oduber y AHATA ta bon. Sinembargo cu e ley di all inclusive kisas...Read more
Pesca ta un produccion grandi na tur pais di mundo. Akinan tambe na Aruba esaki ta asina. Segun Leonardo Paez...Read more
Doño di un pickup a haya un sorpresa masha desagradabel diabierna, ora cu e el a bin topa cu un...Read more
Diadomingo pasa di 4 or atardi un a boeing 767 di Tam cargo di un compania cu ta bula hopi...Read more
Ta hopi importante pa nos hiba un estilo di bida saludabel. Esaki sigur ta exclui bebemento, humamento y comemento for...Read more
Stichting Reclassering en Jeugdbescherming Aruba, ta purba di yuda hobennan pa nan por drenta mercado laboral pa asina nan no...Read more
Despues di a traha na IPA como directora pa basta aña, Ava Thode tin plan pa sigui traha pa comunidad....Read more
Ya un otro aña escolar a na e scolnan na Aruba y un di e actividadnan cu e alumnonan semper...Read more
E proposito principal di e campaña di Aruba Birdlife Conservation "Rescata Nos Baranca", ta pa para e destruccion di areanan...Read more
Para keto un rato y pensa na kico bo ta contrubiendo pa por tin un miho bida basa riba cosnan...Read more
Biblioteca Nacional, Cas di Cultura, Instituto Pedagogico Arubano, Departamento di Cultura y Mirto Laclé ta sumamente orguyoso di por presenta...Read more
Diahuebs ultimo, den reunion publico di parlamento a atende cu un amienda importante encuanto “geregistreerd partnerschap”. E amienda aki ta...Read more
Diasabra mainta e presidente di Parlamento a bay entrega un keho na Cuerpo Policial departamento di recherche den nomber di...Read more
For di algun decada atras ya tabata tin e idea pa haci un mehoracion den e manera con cuido di...Read more
E proyecto di Earn Your Future ta bay cuminsa na nos scolnan atrobe. E proyecto aki ta un proyecto cu...Read more
Algun siman leu for di loke ta bay ta e apertura di e di dos facilidad Multifuncional (MFA) na Aruba,...Read more
Basta cara contento tabatin na Marinierskazerne diabierna mainta. Tanto di e hobennan di Grupo 10 di Formacion Social como nan...Read more


text:
Tin un dicho ta bisa; Tur loke cu subi tin cu baha, pero na Aruba ta subi ta keda subi. Aumento di prijs di gasolin ta menasa sector di transporte publico. Realidad di bida ta cu prijs di gasolin y diesel a bolbe subi drasticamente. Esaki ta crea un menasa pa esnan cu ta labora den transporte publico p.e. e chauffeur nan di autobus, taxista, guianan touristico, transporte medico (Litelife) y otro.
Un parlamentario, den e caso aki Mike Eman a aserca, scucha y dialoga cu e chauffeurnan di autobus. For di e dialogo aki a sali un carta pa Minister caminda Eman a haci tres sugerencia concreto pa ofrece un alivio. Ainda durante combersacion en bibo transmiti pa un medio di comunicacion, a bin un di cuater punto riba cu no ta inclui den e carta aki.
E cuater punto nan aki ta algo concreto cu por demonstra cu aunke no den gobierno, AVP ta trata na yuda e gobierno compronde e dolor nan existente den pueblo. Gobierno una bes mas no a desapunta dor di tuma postura di arogancia caminda bo ta hanja un minister ta sali bin para manera ta na wega di poker el a bin asisti.
E minister ta hunga tof y ta sconde tras di un carta cu gobierno posiblemente lo a manda pa CAFT pa un posibel solucion. Dicon e minister tin miedo di ta transparente y no a divulga e solucion cu gobierno tin riba mesa. Un bes mas gobierno di Aruba ta demonstra di no tin un respuesta pa cu e situacion reinante, cual porcierto a ser premira for di comienso di e aña aki.
Mester stop di tira culpa riba prijs internacional, asumi responsabilidad, a faya na momento cu por a hedge; aumento di B.B.O. y e descuento di 10 cent cu Gabinete Wever-Croes a kita cu ta afectando atrobe nos bida cotidiano.
Hecho ta keda cu aumento drastico di gasolin ta un problema pa transporte publico. Pronto e lo bai forma un problema pa tur cas na Aruba ora bin cu aumento den prijs di awa, coriente y comestibel. Lastimamente nos tin un gobierno sin vision kende ta hibando e pueblo den un estado di desesperacion.


text:
ORANJESTAD: Diamars 6’or y 15 di mainta Minister Endy Croes tabata presente na aeropuerto internacional Reina Beatrix pa saluda y desea nos seleccion di landamento exito.
Nos seleccion ta competi den e 2022 Panam Aquatics Swimming Championship cu ta tuma luga na Trinidad & Tobago di 2 pa 5 di juni proximo. Un total di 17 pais ta competiendo y e competencia aki ta sirbi como clasificacion pa e Weganan Panamericano Santiago 2023 cu ta tuma luga otro aña na Chile. Seleccion di Aruba ta consisti di: Czyaleah Lampe, Eva Kock, Genisis lacle, Liv Farro, Chloë Farro, Jayrick Winterdal, Ian Croes, Inald Fernadez Perna, Braynsly Dirksz y Arvid Farro. Como headcoach lo fungi Ismael Santiesteban mientras e guia lo ta Charissa Kock- Croes. Aruba ta biahando cu un seleccion relativamente hoben cu pa algun ta nan prome competencia internacional. Boso por. Ban pe!


text:
Aruba ta rindi honor na su grandinan – Luna di October ta luna di Hende grandi yen di splendor
Mundo ta birando grandi. Pa aña 2050, 22 % di mundo lo ta ariba 60 aña.
Lo tin mas 60 plus cu mucha! Prome biaha den historia humano!
Hende grandi ta trece recuerdonan bunita y inolvidabel den bida di otro. Un mucha ta afortuna ora e lanta cu cariño y sabiduria di un hende grandi rond di dje. Sea famia of amistad. Hende grandi ta comparti sabiduria, experiencia y storianan bunita. Nan ta manera un guia ya cu nan ta inspira pa sigui lucha y adverti pa peligernan.
Na Aruba hendenan grandi a/ta cumpli cu nan responsabilidadnan na bienestar di Aruba. Nan por y ta traspasa nan conocemento, nos historia, norma-, balor-, tradicion- y custumbernan. Sea den seno familiar y of den gruponan. Desaroyonan rapido den nos comunidad ta exigi sosten urgente y continuo na nan trabou di traspaso p.e. documenta y pasa informacion ariba radio/tv/medionan social.
En conexion cu dia internacional di hende grandi dia 1 oktober, Grupo Nucleo Fundacion Movemento ta bida ta proclama e luna di october 2020 como luna di hende grandi. Lo tin diferente actividad na unda lo mustra e balor y forza cu nos hende grandi tin den e temponan aki.
Aruba Pabien!
Un cariño, un atencion chikito of un gradicimiento sincero ta haci un otro hende semper feliz!
Ban cuida nos mes pa por cuida nan.


text:
“Mi tin tur confiansa cu e ta bay ta un periodo interesante den cual nos ta bay logra cosnan grandi pa Aruba”
Dialuna 10 di januari 2022 mainta, señora Alexandra van Huffelen a huramenta como Secretario di Estado di Asuntonan di Reino. Prome Minister Evelyn Wever-Croes, den e prome reunion virtual cu señora van Huffelen, den nomber di Gobierno di Aruba, a expresa palabranan di felicitacion na e Secretario di Reino pa e siguiente periodo.
“Mi a bisa señora van Huffelen cu mi ta spera cu nos por tin un bon relacion cu otro den cual nos ta tuma cuenta cu e vision y e balornan cu nos tin en conhunto pa hunto nos por desaroya oportunidadnan nobo den Reino y pa asina pronto Aruba por ta bek para riba su propio forsa”, Prome Minister a duna di conoce.
Señora van Huffelen a mustra hopi interes pa sa con ta bayendo na Aruba en general. Prome Minister a informa señora van Huffelen di con e recuperacion economico di nos pais ta bayendo y cu danki na Hulanda nos por a enfrenta e momentonan mas dificil.
Tambe señora van Huffelen a puntra con ta para cu Covid. Prome Minister a inform’e di e cifranan cu actualmente ta hopi halto door di Omicron dunando di conoce tambe cu te ainda por maneha e situacion pasobra nos capacidad den hospital ta bou control. Tambe Aruba ta manehando e echo cu Merca a pone nos den e categoria cu mas riesgo. Apesar di ta mira cancelacionnan, asina mes turistanan ta sigui bin y esaki ta un bon señal.
Den transcurso di dia, Prome Minister a manda un carta mas elabora pa señora van Huffelen pa duna infomacion tocante Aruba y e puntonan cu ainda tin nos dividi cu e Ministerio di Asuntonan di Reino. Di su banda, Secretario di Estado pa Asuntonan di Reino a expresa cu pronto lo ta bek na mesa pa cuminsa negocia riba e tres puntonan cu a keda habri riba 17 di december den e ultimo Conseho di Minister di Reino.
E prome di e tres puntonan aki, Prome Minister a duna di conoce, ta e echo cu Hulanda a pone como condicion pa nos haya sosten di likides pa e kwartaal aki, un protocol cu nan kier a pone sin fecha. Despues sinembargo, Hulanda mes a cambia nan posicion y bisa cu nan ta dispuesto na papia di un fecha. E di dos punto ta e nota di cambio di Consensus Rijkswet di COHO. Y e di tres punto ta e echo cu Hulanda no kier pa nos stop e recorte di salario di 12.6% di empleadonan publico y semi-publico.
“E tabata un bon reunion cu señora van Huffelen kende ta un persona cu tin hopi interes pa Aruba y pa e paisnan den Reino. Mi tin tur confiansa cu e ta bay ta un periodo interesante den cual nos ta bay logra cosnan grandi pa Aruba”, Prome Minister a duna di conoce.


text:
Diadomingo madruga a drenta informe di un otro accidente na e mesun birada na Sabana Liber, mesora a dirigi patruyanan na e sitio. Na yegada di e patruya a bin constata cu e chauffeur di e Nissan March bayendo pabao a slip riba e santo den e birada perde control bay dal riba un mata dilanti un cura di cas. Afortunadamente ningun hende a resulta herida. Polis a purba contacta D.O.W. pa asina nan wak kiko por ser haci pa evita mas accidente.
0 thoughts on “Den menos di 5 ora un otro accidente pa motibo di e mesun santo riba caminda na Sabana Liber”
-
Gobierno mester drecha e crusada, traha rotonde cu velocity slower platform, traffico cu ta bai abao lo jega semper cu velocity hopi halto. Casi imposibel pa bira abao ora bo jega for di Montaña pa bai Noord..


text:
Fondo adishonal pa Boneiru ku akuerdonan di trabou
Sekretario di estado Alexandra van Huffelen i Kolegio Ehekutivo di Boneiru riba djaweps 16 di yüni a yega na akuerdonan di trabou ku otro. E palabrashonnan ta konta te elekshon na mart 2023 i ta basá riba akuerdonan anterior. Gabinete ta pone fondo adishonal disponibel pa ehekutá e akuerdonan.
Sekretario Van Huffelen ta kontentu ku e palabrashonnan hasí: “A establesé e akuerdonan di trabou atministrativo den un kolaborashon intensivo entre Entidat Públiko i diferente departamento, ku a resultá den un bon kombinashon di akshon ku ta hasi un diferensia visibel pa abitante di Boneiru.”
Gezagheber Edison Rijna ta splika mas aleu: “Nos ta hopi satisfecho ku e aktitut aktivo i rekurso adishonal ku Reino ta empeñá. Komo isla nos no ke solamente spera riba Reino pa realisá resultado pa e abitante, pero Boneiru mas i mas ke hasi esaki independientemente. Ku e akuerdonan nobo nos ta bai sigui traha riba desaroyo duradero di Boneiru i profeshonalisá Entidat Públiko Boneiru.”
Den e akuerdonan di trabou atministrativo a inkluí programanan ku ta bini di e 30 mion euro ku gabinete via e akuerdo di koalishon strukturalmente ta pone disponibel pa Hulanda Karibense. Por ehèmpel, tin 2,2 mion euro disponibel pa kaba di traha riba retraso, 1,7 mion pa fortifiká e kapasidat di ehekushon di Entidat Públiko, 1,4 mion euro pa desaroyo di bario i 1 mion pa mediashon laboral.
Punto di lansa di tur e palabrashonnan di trabou atministrativo ta pa realisá mehorashon notabel pa e abitantenan di Boneiru. Banda di atenshon pa kapasidat atministrativo i di ehekushon, e agènda sosial (ku enfoke riba aserkamentu di pobresa) i empeño riba desaroyo espasial i ekonómiko, tambe a yega na palabrashon tokante di un biblioteka nobo i lo traha duru pa mehorá partisipashon di hóben dor di stimulá e hóbennan pa nan duna di nan mes (polítikamente) pa desaroyo di Boneiru.
E ambishon ta pa despues di elekshon, huntu ku e Kolegio Ehekutivo i Konseho Insular resien nombrá e tempu ei, yega na un akuerdo nobo pa término mas largu. E akuerdonan aktual ta den liña ku e Akuerdo Intergubernamental 2018-2022 (Bestuursakkoord 2018-2022) ku kua a logra bunita resultado. A okupá posishonnan klave dentro di Entidat Públiko Boneiru, a establesé programanan di formashon i a inisiá ku programanan di ‘twinning’ ku munisipionan na Hulanda Oropeo. A realisá e sentro di trabou (job-centrum), ta tuma medida pa mehorá akohida di mucha, renobashon di kayanan grandi ta den ful swin i ta bai amplia e oferta di bibienda sosial pa hür.
Ademas, ya tin palabrashon pa oumentá salario mínimo anualmente, ku komo meta pa realisá e referensia di mínimo sosial na 2025, tin un oumento proporshonal di ònderstant mínimo, oumento di kompensashon pa yu, empeño struktural riba redukshon di gastu pa awa pa bebe i internèt i tambe tin maneho lokal di pobresa dirigí riba entre otro asistensia riba tereno di debe i mehorashon di oportunidat riba merkado laboral.


text:
E cabesante y maestronan di Fatima College hunto cu e representantenan di Aruba Tourism Authority tabatin un secreto grandi bon scondi pa e alumnonan di e scol. E tabata manera un explosion di alegria, ora cu e alumnonan a haya e bishita inespera mainta trempan di e tripulantenan di Caribbean Princess y Santa Claus.
Santa Claus y su ayudantenan a cana drenta e scol cu nan mannan yen di regalo, y cu hopi alegria e alumnonan a topa nan. E gerente encarga cu recursonan humano pa e crucero Caribbean Princess a splica cu esaki ta su prome bishita na Aruba y el a goza di e reaccion. El a sigui bisa cu p’e, e ‘Holiday Gift Project’ di Florida Caribbean Cruise Association (FCCA) ta un experiencia fantastico, mirando e caranan contento di e alumnonan. Ademas, e tabata un momento unico pa comparti cu e comunidad di Aruba.
E proyecto riba su mes ta existi mundialmente ya pa mas cu 20 aña y tur isla cu e cruceronan di FCCA ta bishita, conoce e ‘Holiday Gift Project’. Esaki ta un di e gestonan di parti di FCCA pa expresa nan gratitud na e comunidadnan, cu ta brinda hospitalidad na nan huespednan y ta coopera cu tur e liñanan crucero cu ta miembro. Na cada waf, e tripulacion di diferente barco di FCCA a entrega mas cu 200 regalo hunto cu Santa Claus durante nan bishita na un instancia, organisacion of scol.
Kimberley Richardson y Marouska Heyliger di Aruba Tourism Authority a percura pa e proyecto sali exitoso y a hiba palabra di gradicimento na e tripulantenan di Caribbean Princess.


text:
Minister Xiomara Maduro ta informa: Parlamento ta trata e ley pa baha e tarifa di impuesto riba importacion di material di construccion y un cambio den e ley di comision di divisa pa exonera Estado Hulandes
ORANJESTAD – Dialuna Minister Maduro ta presente na Parlamento di Aruba pa asina haya aprobacion di Parlamento pa e cambio cu a wordo haci pa reduci e tarifa di impuesto riba importacion di material di construccion y tambe pa un cambio den e ley di comision di divisa pa exonera Estado Hulandes.
Rebaho tarifa di importacion material di construccion
Fin di aรฑa 2020 Minister Maduro a decreta un cambio den e tarifa di importacion di material di construccion, pa rebaha esaki di 12 pa 10%. E rebaho aki ta forma parti di e pakete di Alivio Fiscal 2 cu a drenta na vigor 1 di januari 2021 y en principio ta caba dia 1 di januari 2023.ย E meta di e alivio fiscal aki tabata pa incentiva y activa construccion cu ta un sector cu ta lora e economia di Aruba. Banda di esaki, e rebaho den impuesto di importacion ta yuda tambe pa trece un tiki alivio pa e subida mundial di prijs di material di construccion.
Cambio den ley di comision di divisa pa exonera Estado Hulandes
Un otro cambio cu mester aprobacion di Parlamento, ta e cambio di e ley di comision di divisa pa exonera Estado Hulandes di paga ‘deviezenprovisie’ na momento cu ta transferi sosten di likidez pa Aruba, ta haya pago di e fiansanan di Covid19 haci pa Aruba na Hulanda y na momento cu ta transferi fondo pa Aruba cubri fiansanan haci den exterior den 2021 y 2022. Pa ricibi e sosten di likidez y tur e otro fiansanan di Hulanda, Tesoreria Hulandes a habri un cuenta na florin pa Estado Hulandes na Banco Central di Aruba. Pa e cuenta aki ta otorga exoneracion di pago di comision di divisa. E exoneracion lo yuda Hulanda tene e gastonan di e fiansa abou pa nan y pa Aruba na momento cu mester paga e fiansanan aki bek haciendo uzo di e mesun cuenta special aki na Banco Central.


text:
Aurora, Royal y Pray Funeral Home ta anuncia fayecimento di: Catharina Bernadetta Dijkhoff
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Nos ta anuncia fayecimento di:
Catharina Bernadetta Dijkhoff
“Ina”
*13-02-1942 – †01-10-2021
Esposa; †Dominico Geerman
Na nomber di su:
Yiunan: Jenny Geerman y Marisol
Gino Geerman
Nietonan: Dennis Geerman
Janneree Geerman y famia
Jezebel Geerman y famia
Ichmin Franken y famia
Ezechiel Falconi
Salvio Geerman y famia
Carlos Werleman y famia
Aubee Geerman
10 Bisanieto
Rumannan: Aida y Juan Tromp y famia
†Olivia y Juan Dijkhoff y famia
†Mario Dijkhoff y famia
Na tur nos famia cu ta mucho hopi pa menciona.
Persona hopi serca: Magaly Werleman
Demas famia: Geerman, Dijkhoff, Tromp, Donata, Erasmus, Ruiz, Quant, Jacobs, Gomez, Kransen, Wolters, Werleman, Odor, Rivero, Ridderstap, Falconi, Trimon y demas famia na Curacao y Hulanda.
Ta invita pa e acto di despedida cu lo tuma lugar diasabra 16 di october 2021 di 9’or pa 11’or di mainta na Aurora Funeral Home.
Si nos por a lubida un persona of famia den nos tristeza, nos ta pidi nos disculpa.
Famia ta desea di expresa su gratitude na tur e dokter y nursenan envolvi. Danki


text:
DEN HAAG, Hulanda – Klokkenluider Frits Veerman, kende a trece na cla spionage nuclear for di añanan 70, a acudi na “Huis voor de Klokkenluiders”. E kier pa su honor wordo reestableci y un daño y perhuicio pasobra e ta haya cu Gobierno Hulandes a trat’e malo y inhusto.
Veerman a adverti 40 aña pasa en bano pa e spion Pakistani Abdul Khan. A bin resulta despues informacion sensitivo a wordo horta na Urenco, un producente di uranio. Veerman mientras tanto a perde su trabao y su carera a caba.
Hulanda ta coresponsabel pa e desaroyo di e bom atomico Pakistani.
“E caso aki ta demasiado grandi pa hink’e den un caha di olvido, pami personalmente, pero tambe pa mundo. Hulanda ta coresponsabel pa e desaroyo di e bom atomico Pakistani,” Veerman a bisa.
E ley Cas pa Klokkenluiders a drenta na vigor dia 1 di Juli 2016. E ley aki ta protehe y yuda empleadonan cu a haci denuncia cu ta na bienestar di sociedad.
Fuente: NOS.nl


text:
The content originally appeared on: Diario
A elimina decision di Huez Comisario a lag’e den libertad
ORANJESTAD (AAN): Riba Diabierna, Corte Superior via Video Conference a atende un apelacion di Ministerio Publico di Aruba contra e decision di Huez Comisario, cu a dicidi pa duna e sospechoso Otmar Oduber di Caso Flamingo, bek den libertad.
Manera ta conoci, tabata luna pasa riba Diamars 10 di Mei 2022, cu LandsRecherche a detene e ex-Ministro, y ex-lider di Partido POR, Otmar Oduber den cuadro di investigacion di Caso Flamingo.
Sinembargo aunke nan dossier di investigacion ta mustra cu tin ainda varios aspecto pa sigui cu e interogacion, Huez Comisario sorprendentemente riba Diabierna 20 di Mei 2022 a duna OK pa laga Oduber den libertad. Ministerio Publico a opina cu esaki ta stroba nan investigacion.
Pesey Corte Superior a trata e siman aki e apelacion di Ministerio Publico contra decision di huez-comisario tocante detencion di e sospechoso. Ministerio Publico a apela e decision aki dia 24 di Mei 2022, esta cu Huez Comisario pa nenga detencion di e sospechoso en cuestion.
A trata e apelacion: DIARIO por a compronde di abogado mr. Carlo cu dia 7 di Juni 2022, e tratamento di e apelacion a tuma lugar via video conference. Tres Huez di Curacao (Hof) na Corte di Husticia na Curacao a atende e caso mientras cu den un sala di Corte di Husticia na Aruba, tabata presente Procurador General, Otmar Oduber y su abogado mr. Vito Carlo.
Tratamento di e caso aki tabata cu portanan sera o sea cu prensa no por tabata presente. A palabra cu Hof lo studia e caso y lo dicta sentencia e siman aki mes.
Door cu ta trata aki di un caso penal contra un ex minister, ta hiba un protocol cu ningun Hues di Aruba lo trata e caso. Esey a sosode tambe den e caso di ex-Ministro Paul Croes y actualmente ta sosodiendo den e caso Avestruz y Flamingo.
Informacion cu DIARIO ta dispone di dje ta mustra cu Diamars dia 7 Juni 2022, Procurador General a presenta cu mas motibonan di peso pa hustifica e prolongacion di detencion di Otmar Oduber. Esaki a haci cu Diabierna mainta, Hof den su sentencia, ta haya cu awor, compara cu e situacion anterior, Ministerio Publico a presenta cu motibonan di peso cu ta hustifica pa prolongacion di detencion di Otmar Oduber.
“Preocupacionnan suficientemente serio”: Awor riba Diabierna 10 di Juni 2022, Corte Superior a duna ordo pa detencion di Oduber bek den e investigacion Flamingo pa un termino di ocho dia.
Den un boletin emiti pa Ministerio Publico, nan a mustra cu Corte Superior a determina cu tin preocupacionnan suficientemente serio di fraude den e tema di entrega di tereno, como tambe nombramento di ambtenaarnan spirito. E sospechoso lo worde traslada pa Prison di KIA.
Esaki a pone cu Diabierna Otmar Oduber a entrega su mes pa asina sigui cu e proceso di investigacion den e caso di malversacion como minister.


text:
Nos selekshon nashonal femenino senior ta na St. Croix pa sigui ku e segundo bloke di e 2022 Concacaf Women’s Qualifiers!
Manera ya nos a avisá, nos selekshon nashonal femenino senior lo tin 2 kompromiso proksimamente en konekshon ku nos partisipashon na e segundo bloke di partidonan di e 2022 CONCACAF Women’s Qualifiers. Nos promé partido lo ta mañan djaráson, 6 di aprel 2022, kontra US Virgin Islands pa 4’or di atardi den Bethlehem Soccer Complex na St. Croix. Despues nos selekshon lo biaha pa Kòrsou, pa djasabra 9 di aprel 2022, enfrentá Costa Rica den Stadion Rignaal ‘Jean’ Francisca pa 7’or di anochi.
Djadumingu mèrdia, nos selekshon a sali pa Merka kaminda nan a keda un anochi pa despues biaha pa St. Croix pa sigui ku e preparashonnan pa nos partido di mañan kontra US Virgin Islands.
Nos selekshon nashonal femenino senior ta konsistí di un grupo di 20 hungadó. E selekshon ta wòrdu dirigí pa Sr. Demy Rosario i ta konta ku asistensia di Sr. Reynold Mercera ku Heinrich Roojer komo asistentenan tékniko. Sra. Dianne Winklaar ku Sra. Christine Davelaar ta e masahistanan miéntras dòkter Ramfis Fillet tambe ta kompañá e selekshon. Sr. Sherwin Martina ta esun enkargá ku e materialnan di nos selekshon i e hefe di delegashon ta Sr. Remfis Donker, miembro di direktiva di FFK.
Nos selekshon ta konsistí di e siguiente hungadónan;
1. Taïsha Hansen (Vesta)
2. Jully Lake (Vesta)
3. Fresheny Michiel (Vesta)
4. Riesmarly Tokaay (Hubentut Fortuna)
5. Shade Desir (Hubentut Fotuna)
6. Anaïse Piar (Vesta)
7. Kaaisha Constansia (Excellence School)
8. Dianthe Scheepers (Gannon University, Merka)
9. Sterre Noordhoek (Inter Willemstad)
10. Nuhely Emerenciana (Vesta)
11. Shareykisha Justiana (FC Eindhoven, Hulanda)
12. Ignarda Pieternella (Hubentut Fortuna)
13. Julainy Thielman (Wishi Marchena)
14. Thiheyna Susana (Undeba)
15. Aukje Moerdijk (Inter Willemstad)
16. Deyanisha Dorcas (Hubentut Fortuna)
17. Kadisha Martina (Brewton-Parker College, Merka)
18. Rushaviana Petronilia (Jong Holland)
19. Ashanty Alexandre (Vesta)
20. Queen-Jelly Alexandre (Vesta)
Preparashonnan ta kontinuá pa nos selekshon nashonal femenino senior su promé kompromiso durante segundo bloke di partidonan di e 2022 CONCACAF Women’s Qualifiers ku lo tuma lugá mañan kontra US Virgin Islands aya na St. Croix.
Potret: Facebook Federashon Futbol Kórsou


text:
Luis Giusti
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Luis Eduardo Giusti López (n. 27 di novèmber 1944 na Lagunillas, Venezuela) ta un eksperto internashonal venezolano riba tereno di petroli i energia. E tabata presidente di Petróleos de Venezuela (PDVSA), entre 1994 i 1999.
Biografia[editá | editá fuente]
Luis Giusti a nase na estado Zulia, den munisipio di Lagunillas i ta yu di Luis Germán Giusti Paolini i Leonor Isabel López Pérez, ambos miembro di famianan konosí na estadonan Tachira i Zulia. El a bai skol na Maracaibo na Colegio Gonzaga i a kontinua su estudio na Universidat di Zulia. Despues di gradua na 1966 komo ingeniero petrolero e ta obtené su master na Universidat di Tulsa, Oklahoma na 1971.
Giusti ta kuminsa su karera na Shell Venezuela na 1966. Na 1976, despues ku a nashonalisá e industria petrolero venezolano, e ta bai traha pa Maraven, un compania supsidiario di PDVSA. Eynan e tabatin un karera largu i exitoso, okupando funshonnan riba tereno di explorashon, produkshon, refineria, planning i merkadeo te su nombramentu komo visepresidente di e empresa.[1]
Na 1994 Giusti ta wòrdu asigná presidente di PDVSA dor di presidente Rafael Caldera i ta entregá su retiro e mesun dia ku Hugo Chávez a asumí e presidensia di Venezuela. Bou di su mando e sektor petrolero venezolano a eksperensiá reformanan drástiko, entre nan e programa di integrashon di e tres operadónan nashonal: Maraven, Lagoven i Corpoven.[1] Giusti tabata tambe e inisiadó i ehekutivo di e maneho konosí komo Apertura Petrolera. E apertura di e merkado di zeta tabata hasi posibel, pa promé bes desde e nashonalisashon di e sektor na 1975, pa kapital priva fo'i exterior partisipa den e sektor di petroli di Venezuela, logrando asina atraé un suma estimá na 30 bion dollar den e periodo 1995-2004. E meta prinsipal tabata pa desaroyá explotashon komersial den e Faha di Orinoko. Apesar ku e ta un di e vèltnan mundialmente mas grandi, e ta un vèlt di krudo tipo ultrapisá ku ta mas difisil pa prosesá i ku ta rekerí invershonnan substansial pa su desaroyo. Durante su último sinku aña na PDVSA el a konsolidá e posishon internashonal di e empresa realisando akuerdonan ku Mobil, Phillips, Chevron i Amerada Hess.[1]
Luis Giusti ta biba na Merka i ta aktivo komo konsehero, entre otro riba tereno akadémiko i energétiko. E ta konsehero di e "Center for Strategic & International Studies" (CSIS) na Washington D.C., partikularmente pa e tereno di energia i asuntunan latino-merikano. E ta miembro di e konseho konsultativo di Riverstone-Carlyle i miembro di direktiva, i konsehero spesial di e presidente, di "Centre for Global Energy Studies" na London. Entre 2000 i 2005 e tabata konsehero eksterno di e grupo Royal Dutch Shell.
Na 2022 Giusti ta e kara di e grupo Giusti/Socap Corporation ku ta ser asigná komo "preferred bidder" pa bira operadó di e refineria Isla na Kòrsou.[2][3]


text:
Minister di Cultura Xiomara Maduro ta felicita ganadornan: Marilis LM Becker Poeta di Patria 2022
Minister di Cultura Xiomara Maduro ta felicita ganadornan:
Marilis LM Becker Poeta di Patria 2022
ORANJESTAD – Siman pasa a tuma luga e competencia Poeta di Patria caminda cu 15 participante a presenta nan poema den nos dushi idioma Papiamento. Nos poetanan a presenta nan poema den cual nan a recita nan aprecio, amor, stimacion cu nan tin pa nos pais Aruba y su Cultura. Un cos ta sigur nos pais ta yena cu talentonan creativo. Aruba con chiki bo por ta, bo ta wordo semper respeta y ta demostra esaki tambe riba tereno di Arte y Cultura.
Den un sala cu un publico grandi, e resultado di e competencia a wordo anuncia como ganado absoluto Poeta di Patria 2022 Marilis Becker cu su poesia “E piesa di Encanto”, na segundo luga a resulta Jhon Freddy T. Montoya cu su poesia “Mi kier ta”y na tercer luga Luis Rafeal Rodulfo cu su poesia “Aruba Nos Herencia”. Tabata un honor pa Minister di Cultura entrega e premio na e ganado di Poeta di Patria 2022. Director di Departamento di Cultura Sr. Dumfries y Sr. Flemming President di Comision Celebracion Dianan Nacional a entrega premio na e segundo y tercer luga. Tur particpante a ricibi un certificado y tambe un buki cu tur e poemanan cu a participa den e competencia.
Minister di Cultura ta felicita e ganadonan y gradicinan pa nan participacion, como tambe tur participante pa demostra nan talento creativo expresando nan amor patrio y carga nos Cultura den boso curason. Un danki tambe na e comision organisador forma pa Departamento di Cultura y CCDN.


text:
Asociacion di dokter di ciudado intensivo di Alemania ta pidi pa medida di blokeo mas estricto mirando cu e casonan di coronavirus ta keda aumenta na e pais. Christian Karagiannidis, di Asociacion Interdisciplinaria Alemana pa Cuidados Intensivos y Medicina di Emergencia, of DIVI, a bisa cu cifra actual di infeccion y propagación di un variante mas contagioso detecta pa prome biaha na Gran Bretaña “nos ta … argumenta firmemente na favor di un regreso inmediato pa un blokeo pa evita un di tres ola fuerte di caso.
Den un promedio di 7 dia e casonan nobo na Alemania a aumente pa e ultimo dos siman di 9.51 pa cada 100.000 persona pa 28 february casi 12 pa cada 100.000 persona pa 14 di maart.
E gobierno federal y estatal di Alemania ta acorda cu den dos siman ta afloha e restriccion, pero a bisa cu lo aplica un alarma di emergencia na region cu ta supera e umbral semanal di 100 caso nobo confirma pa cada 100.000 habitante.
Docenas di condado y ciudad di Alemania a pasa e marca, incluyendo ciudad occidental di Colonia, unda cu Karagiannidis ta traha manera specialista di pulmon. Tanten un sindicato cu ta representa profesornan Aleman ta pidi cu henter e personal tin acceso lihe na vacuna na medida cu studiante ta bayendo bek nan scol secundario e siman aki.


text:
The content originally appeared on: Diario
ORANJESTAD (AAN): Organizacion OPPA ta invita su miembronan pa asisti na e celebracion di su Aniversario cual lo tuma lugar diasabra, 27 di augustus 2022, riba De Palm Island.
Cada miembro por trece solamente un introducido riba 18 aña. Tuma atencion cu inscripcion lo tuma luga desde 20 di juli te cu 24 augustus 2022.
Miembronan por inscribi y paga pa su banchi, di dialuna pa diabierna, na oficina di OPPA situa na Primavera 6-N, tel 280-0511. Orario ta for di 9:00 am te cu 12:00 pm, di dialuna pa diabierna. Por fabor trece e carnet di miembresia.
OPPA lo entrega cada participante un carchi na momento di pago. Corda trece dia 27 augustus bo carchi pa bo haya un banchi prome cu subi e barco pa bay riba e isla. E celebracion ta di 11:00 am y ta finalisa 5:00 pm. E entretenimento musical ta bou encargo di Banda Musical OPPA y Azucar di Robert Maduro. E miembronan tin di paga sesenta Florin, y no-miembro, of partner, of introducido ta paga setenta y cinco Florin. Cada miembro por trece solamente un introducido di 18 aña pariba.


text:
Mihó koyon ku Dios pordon
Ora bo kuminsá ku un negoshi, tin diferente impuesto ku bo mester tene kuenta ku ne, manera por ehèmpel impuesto riba volúmen, impuesto riba ganashi i impuesto riba entrada.
Asina ku bo kuminsá ku un negoshi nobo, e direktor (di e NV òf BV) òf e empresario mester registrá e kompania na Servisio di Impuesto (departamento di CRIB) i na Banko di Seguro Sosial (SVB) pa optené e numbernan di registrashon pa asina por paga impuesto i primanan.
E promé impuesto importante ku bo mester tene kuenta ku ne ta e impuesto riba volúmen. Tur kompania ta obligá di retené e impuesto aki riba benta, sin tene kuenta ku e tipo di negoshi òf e struktura legal di e kompania. Normalmente e kliente ta paga e impuesto riba volúmen i e negoshi ta kobra esaki riba balor di e servisio ku e ta brinda. E tarifa pa impuesto riba volúmen ta 6%, 7% i 9%, dependiendo di e tipo di servisio ku e kompania ta brinda. Tene kuenta ku mester paga impuesto riba volúmen tur luna, pa mas tardá dia 15. Esaki por krea un karga atministrativo pisá. Sinembargo, e impuesto riba volúmen mensual no ta keda kalkulá abase di servisionan brindá, pero mas bien abase di fakturanan emití. Esaki ta relatá na volúmen di kompra i benta di e luna anterior. Si e kompania no a bende nada òf no a brinda un servisio, e ta obligá di entregá un deklarashon di impuesto riba volúmen tòg na Servisio di Impuesto.
Tin un eksonerashon pa kompanianan chikí ku volúmen di kompra i benta di Naf. 30,000 of menos pa aña. Pa kalifiká e kompania mester ta stablesí na Kòrsou i mester entregá un petishon.
Un otro tipo di impuesto ku mester tene kuenta ku ne ta e impuesto riba ganashi. Tur entidat legal, manera kompanianan públiko i privá, fundashon i asosiashonnan mester paga impuesto riba ganashi. Ta kobra e tipo di impuesto aki riba ganashi, despues di dedusí gastunan relatá, gastunan di invershon, donashon i e traspaso di pèrdida fiskal ku no a keda husá. E impuesto riba ganashi ta 22%.
Durante nan eksistensha, tur entidat legal ta suheto na impuesto riba ganashi i mester paga esaki tur aña. Pa kada aña fiskal mester paga tantu un rendimentu preliminar (promé ku 31 di mart) i un rendimentu final (promé ku 30 di juni) pa e sigiente aña.
E komersiante mester tene kuenta ku impuesto riba entrada tambe. Tur kompania chiki i kompanianan similar mester paga e impuesto aki. Pa promové i stimulá kresementu di kompania chikí i startups, e impuesto riba entrada ta duna e kompania chikí un insentivo finansiero manera por ehèmpel e regulashon di deskuento di invershon pa komersiantenan ku ta invertí mas di Naf. 5,000 pa aña den aktivo empresarial.
E komersiantenan aki ta risibí un deskuento di 10% riba e montante di invershon inisial. E deskuento aki ta aplikabel pa e aña di e invershon. Den kaso di un invershon den mantenshon òf mehorashon di un monumento, un deskuento mas haltu di 30% di e montante di invershon inisial ta aplikabel. Ta kobra Impuesto riba entrada un bes pa aña riba e entrada fiskal. E entrada fiskal ta e entrada menos gastunan. Tur residente di Kòrsou mester paga e tipo di impuesto aki riba nan entrada. Otronan ku ta traha na Kòrsou pero no ta biba akinan tambe ta suheto na impuesto riba entrada, pero solamente pa e entrada optené na Kòrsou. E tarifanan di impuesto riba entrada ta progresivo, kuminsando na 13% te na un máksimo di 46.5% di e entrada fiskal.